Koliko korona utiče na osiguranje? Klijenti i dalje najvažniji\nKoliko korona utiče na osiguranje? Klijenti i dalje najvažniji\nOctober 26, 2020 bizznisoft\nIzvor: Svet Osiguranja, piše: Duško Jovanović gen.sek.UOS\nSlika: časopis Svet osiguranja\nEvropska organizacija za osiguranje i profesionalne penzije (EIOPA) je nedavno objavila, na osnovu podataka iz prvog kvartala, da izloženost riziku sektora osiguranja ostaje visoka. Pandemija izazvana virusom COVID-19 nastavila je da prouzrokuje poremećaje u svim finansijskim sektorima. Osigurivači su izloženi veoma visokom nivou makro rizika. Realan je i dalji pad koeficijenta za životna i neživotna osiguranja.\nUticaj korona virusa jednak je uticaju velikih prirodnih katastrofa. Razlog su ogromne odštete koje sektor osiguranja plaća firmama i pojedincima po osnovu velikog broja različitih polisa osiguranja.\nOva kriza je pokazala da nam je tržište stabilno. Pokazala je i fleksibilnost sektora koji se u kratkom roku reorganizovao, ne ugrožavajući ni u jednom trenutku pružanje podrške klijentima.\nČinjenica je da su korenite promene neizbežne, možda i veće nego što zamišljamo. Ako ništa drugo pojava pandemije i njenih posledica bila je odličan test za IT sektor, uz poruku da što pre treba ukloniti poteškoće kako bi nastavak bio što pre moguć (pod nastavkom se smatra rad zaposlenih od kuće). Mnogo brže se ušlo u proces digitalizacije i ova kriza nam pokazuje sav značaj i neizbežnost tog procesa. Nove okolnosti uticaće i na to da osiguravajuća društva preispitaju vrste i karakter usluga koje nude, jer će postojeći morati da menjaju. Naprimer: očekuje se veće interesovanje privrede za pokriće rizika od prekida poslovanja, što do sada nije bio slučaj.\nIz ugla građana očekuje se da na važnosti dobiju polise životnog osiguranja, kao i polisa osiguranja od gubitka posla, koja se uzima kao kolateral za kratkoročne i keš kredite. Ne treba zaboraviti ni očekivani rast prodaje polisa dobrovoljnog zdravstvenog osiguranja, jer je pandemija pokazala njene prednosti.\nPred nama je težak period, sa novim izazovima, koji bi mogli da ugroze prodaju osiguranja ili je barem iz korena promene.\nUz sve to ostaje obaveza da i dalje budemo fokusirani na pružanje podrške klijentima.\nDopunsko osiguranje života uz program Zlatna jesen\nOdaberite svoju Stonic kombinaciju!\nOctober 22, 2019 bizznisoft\nKratak istorijat osiguranja\nFebruary 17, 2021 bizznisoft\nProcedura u slučaju da vam nestane registarska tablica\nJuly 20, 2020 bizznisoft


Šta sadrže preporuke za imunizaciju dece od 12 do 15 godina Fajzer cepivom u Srbiji? | 013 info\nŠta sadrže preporuke za imunizaciju dece od 12 do 15 godina Fajzer cepivom u Srbiji?\nDanas\tUto, 06/07/2021 - 18:17\nPreporuka je da vakcinu protiv kovida19 prime deca starosti od 12 do 15 godina, koja su u riziku da dobiju teške oblike bolesti, a koji se najčešće javlja u vidu multisistemskog inflamantornog odgovora, ali i u vidu teških oblika upala pluća, kaže za Danas doktor Georgios Konstantinidis, predsednik Udruženja pedijatara Srbije.\nOvo udruženje, zajedno sa Nacionalnim telom za imunizaciju, izradilo je preporuke za vakcinaciju dece od 12 do 15 godina Fajzerovom vakcinom, koje treba da postanu deo Stručno-metodološkog uputstva, kako bi vakcinacija dece mogla da počne.\nSagovornik Danasa objašnjava da se preporuka odnosi na decu koja su imunološki kompromitovana, koja imaju kardiološke, metaboličke, endokrinološke, neurološke, hematološke… ili onkološke bolesti.\n"Naša preporuka je i da gojazni mališani prime vakcinu jer su naša iskustva pokazala da su takođe posebno rizična grupa", navodi dr Konstantinidis.\nOn objašnjava da deca obolela od astme nisu obuhvaćena ovom preporukom, jer se pokazalo da nisu izložena posebnom riziku od teških oblika kovida 19.\nSagovornik Danasa još dodaje da je stav da deca treba da prime vakcinu na pedijatrijskim odeljenjima domova zdravlja, gde inače primaju redovne vakcine, a ne na vakcinalnim punktovima, gde bi eventualno mogli da se razbole.\n"Naša preporuke je i da saglasnost za vakcinaciju dece u posebnom riziku daju lekari supspecijalisti koji leče osnovnu bolest", ističe predsednik Udruženja pedijatara.\nVakcina Fajzer-Biontek odobrila je za decu od 12 do 15 godina Američka agencije za hranu i lekove, Evropska agencije za lekove, kao i Agencije za lekove Srbije.\nDoktor Konstantinidis navodi da je početna preporuka njegovog udruženja bila da vakcinu prime deca koja imaju poseban rizik od teškog obolevanja, ali i da se ta preporuka može proširiti na svu decu u skladu sa podacima koji budu pristizali u narednom periodu.\n"Smatramo i da svi koji žele, treba da prime vakcine, nezavisno od toga da li pripadaju nekoj od rizičnih grupa. A ja bih tu posebno izdvojio one koji će u narednom periodu putovati", dodaje dr Konstantinidis.\nFajzer vakcina koja se daje deci ista je kao i Fajzer vakcina za odrasle. Faza tri kliničkog ispitivanja, koja je obuhvatila 2.260 dece, pokazala je da je efikasnost cepiva među ovom populacijom veća nego među drugim starosnim grupama. U pogledu neželjenih dejstava primećena je pojava miokarditisa i perikarditisa među mlađim osobama koje su primile Fajzer-Biontek vakcinu, međutim doktor Konstantinidis navodi da se radi o veoma malom broju slučajeva, te da je opšti zaključak da je korist od vakcinacije veća od potencijalnog rizika.\nOn objašnjava i da ne postoje nikakvi posebni razlozi zbog kojih deca ne bi trebalo da prime vakcinu, odnosno da su kontraidikacije iste kao i kod drugih vakcina.\nProšle nedelje virusološkinja Tanja Jovanović, članica Nacionalnog tela za imunizaciju, kazala je za Danas da su preporuke koje je ovo telo sačinilo o vakcinaciji dece po protokolu upućene Ministarstvu zdravlja. Poslednji korak je da ih Institut za javno zdravlje Batut uključi u svoje Stručno-metodološko uputstvo, nakon čega može da počne vakcinisanje dece.\nsrbija vakcina deca koronavirus


Od 2. aprila, svakog petka u 18 sati ljubitelji rok muzike moći će da prate prvi pravi rok podkast u Srbiji, “Belgrade Backstage Pass” sa Ljiljanom Zdravković, pevačicom benda The Bite, dugogodišnjom novinarkom u ulozi voditelja.\nPovratak poznate radio voditeljke u etar, ovaj put na internet platformi, osmišljen je u saradnji sa diskografskom kućom Multimedia Music iz potrebe da se na domaćoj medijskoj sceni napravi prostor za rokenrol muzičare i radnike u muzičkoj industriji.\n„Mislim da svi ti ljudi imaju šta da kažu i imaju mnogo interesantnih, važnih ili zabavnih priča koje mogu da ispričaju. Svet muzike ne čine samo oni koji su na bini i čiji se glasovi i instrumenti čuju na nosačima zvuka. A samo svi zajedno možemo da damo pravu sliku scene kakva je bila, kakva je danas i kakva bi u budućnosti trebalo da bude“, kaže Ljiljana.\nU vremenu kada je, zbog pandemije, muzika prinuđena da se preseli na internet, autorka emisije i Multimedia Music smatraju da je vrlo važno sačuvati duh scene i pokazati koliko je muzika, u ovom obliku, važan deo postojanja svakoga od nas.\nEmisija se snima u novootvorenom studiju za podkaste „Saniyawa“, a biće emitovan na posebnom Youtube kanalu.\nTags: Belgrade Backstage Pass, Ljiljana Zdravković, Multimedia Music


Administracija američkog predsednika Donalda Trampa uvela je novu seriju sankcija protiv Severne Koreje koje će pogoditi više od 50 brodova, špediterskih kompanija i trgovinskih firmi, usmerenih na snabdevanje te zemlje gorivom i novcem.\nKako je istakao jedan neimenovani visoki američki zvaničnik, u pitanju je najnoviji pokušaj da se izvrši pritisak na Severnu Koreju da odustane od nuklearnog programa. Tramp je odluku o sankcijama objavio na konferenciji konzervativaca, posle čega je usledilo saopštenje Ministarstva finansija. SAD nastoje da kazne Severnu Koreju zbog nepoštovanja sankcija UN, pa će joj uskratiti prihode i resurse za razvoj nuklearnog programa i balističkih raketa koje počinju da predstavljaju opasnost za američku teritoriju. Tramp je rekao da se radi o “najvećem setu novih sankcija do sada” protiv Severne Koreje. “Ministarstvo finansija uskoro će preduzeti nove mere da prekine izvore prihoda i nafte, koje režim koristi da finansira svoj nuklearni program i da održava svoju vojsku. Mere će biti usmerene na 56 brodova, transportnih kompanija i trgovinskih firmi koje pomažu Severnoj Koreji da izbegne sankcije”, navodi se u delovima Trampovog govora, podeljenog medijima.\nSAD uvode sankcije protiv Severne Koreje od 2008. godine i najnovije će biti dodate na novembarske koje su bile usmerene na severnokorejsku trgovačku mornaricu i na kineske kompanije koje trguju s Pjongjangom. A UN su u decembru uvele novu seriju sankcija koje je podržalo svih 15 zemalja članica Saveta bezbednosti. One uključuju mere da se smanji severnokorejski uvoz nafte za 90 odsto. Zimske Olimpijske igre, koje se upravo održavaju u Južnoj Koreji, bile su prilika za ublažavanje tenzija i obnavljanje pregovora, ali do toga nije došlo.\nVučićeva gigantska, radioaktivna laž“Zavetnici” zalepili preteće plakate na prostorije više NVO


(FOTO) Na Dan ljudskih prava posađena još 63 stabla na Novom Beogradu – NBGD Vesti\n(FOTO) Na Dan ljudskih prava posađena još 63 stabla na Novom Beogradu\nAutor nbgdvesti on 10. decembra 2021.\nPovodom 10. decembra, Dana ljudskih prava, gradonačelnik Beograda prof. dr Zoran Radojičić i predstavnici Srpske koordinacije udruženja porodica nestalih sa područja bivše Jugoslavije i Međunarodnog komiteta Crvenog krsta (MKCK) posadili su danas u Parku Republike Srpske 63 stabla u spomen nestalim licima, žrtvama rata u bivšoj Jugoslaviji.\nGradonačelnik je podsetio da su ova udruženja i prošle godine posadila 100 stabala i da ona predstavljaju sećanje na nestale.\n– U evidenciji Međunarodnog komiteta Crvenog krsta se nalazilo 35.000 lica koja su se vodila kao nestala, a od tog broja za 10.000 lica se ni danas ne zna sudbina. Na ovaj način želimo da skrenemo pažnju i podsetimo ljude na to da nam se ovako nešto ne sme više nikada ponoviti. Zahvaljujem učesnicima i pozivam i druge društveno odgovorne kompanije da učestvuju u akciji i tako daju svoj doprinos – kazao je gradonačelnik.\nRadojičić je istakao da se ovim činom nastavlja i akcija „Drvo za Beograd”.\n– U prethodnom periodu smo posadili više od 2.400 stabala, a danas su posađena još 63. Značaj svakog stabla je višestruk, jer nam omogućuje da dišemo, apsorbuje ugljen-dioksid, učestvuje u apsorpciji kiše i voda, smanjuje moć poplava, štiti od buke i vetra. „Zelenilo – Beograd” svake godine posadi po 5.000 stabala, a mi smo našom akcijom taj broj značajno proširili – rekao je gradonačelnik Radojičić.\nŠefica Regionalne delegacije MKCK-a u Beogradu Jelena Stijačić istakla je da se radi o tradicionalnoj akciji i izrazila nadu da će se ona nastaviti i u budućnosti.\n– Sade se mlada stabla u znak sećanja na naše sunarodnike koji su nestali u ratovima u bivšoj Jugoslaviji. Dan ljudskih prava neodvojiv je od prava porodica da saznaju istinu o svojim najdražim. Taj proces ide veoma sporo i mi danas i sa ovog mesta šaljemo poruku da treba uložiti dodatne napore kako bi se rešio što veći broj slučajeva nestalih lica, jer to porodice zaslužuju – rekla je Jelena Stijačić.\nPredsednica Udruženja porodica poginulih i nestalih lica „Suza” Dragana Đukić istakla je da se sadnjom drveća simbolično ukazuje na to da život nije stao.\n– Ostale su porodice koje već tri decenije prolaze kroz patnju i nedaće kako bi saznale istinu i našle mir. Posle tog čina, porodica može da nastavi dalje a do tada je zarobljena u prošlom vremenu devedesetih i ne može da ide napred – poručila je Dragana Đukić.\nU sadnji mladih stabala učestvovali su i predstavnici ambasada Bosne i Hercegovine, Holandije, Finske, Švajcarske, Kanade, Belgije i Danske, kao i direktor JKP „Zelenilo – Beograd” Slobodan Stanojević sa radnicima ovog gradskog preduzeća.


Lajčak uputio protestno pismo Hotiju povodom zabrane Vučiću da poseti Kosovo - Politika - Dnevni list Danas\nPočetna » Politika » Lajčak uputio protestno pismo Hotiju povodom zabrane Vučiću da poseti Kosovo\n1Piše: FoNet 26. novembra 2020. 15.15 Izmenjeno: 16.04\nKosovo onlajn podseća da je kosovska ministarka spoljnih poslova Meljiza Haradinaj Stubla u nekoliko navrata prethodnih dana saopštila da srpski predsednik ne može da poseti Kosovo, pa je Lajčak Hotija u pismu upozorio da je jedna od obaveza briselskih sporazuma i sloboda kretanja.\n„Prema Sporazumu o slobodi kretanja, individue svake strane mogu da putuju slobodno po teritoriji druge strane. Specifična pravila se sprovode za osobe koje su na javnim funkcijama, po Sporazumu o zvaničnim posetama. Sporazum o zvaničnim posetama i njegovi amandmani koji su integralni deo ovog sporazuma obezbeđuju redovno obavljanje zvaničnih poseta“, naveo ja Lajčak.\nTa pravila, zajedno sa Sporazumom o slobodi kretanja, poručio je Lajčak Hotiju, pokazala su se vrlo korisnim i predstavljaju dostignuće u radu između vas i Beograda, koje se mora sačuvati.\nTakođe je napomenuo i da ta dva sporazuma u celini predstavljaju obaveze preuzete iz dijaloga, koje moraju poštovati i Kosovo i Srbija.\n„Nepoštovanje ovih sporazuma šalje vrlo negativan signal za kredibilitet Kosova kao strane u procesu dijaloga. Takva kršenja čak i podrivaju napore ka normalizaciji odnosa između strana i eskalaciju tenzija na terenu. To posebno ima uticaj na tekuće diskusije o budućem sveobuhvatnom sporazumu“, istakao je Lajčak.\nNapomenuo je da je Hotijeva podrška, kao premijera, od suštinske važnosti kako bi se osiguralo da kosovske institucije nastave da poštuju svoje obaveze u okviru dijaloga.\n„Evropska unija očekuje da će Kosovo nastaviti da se angažuje na postizanju sveobuhvatne normalizacije sa Srbijom, a to uključuje i poštovanje i sprovođenje svih postignutih sporazuma u okviru dijaloga“, zaključio je Lajčak u pismu kosovskom premijeru.\nAbdulah Hoti, Aleksandar Vučić, Kosovo, Miroslav Lajčak, zabrana ulaskaPriština\nLajcak je ili zlonameran ili dezinformisan: gradjaninu Vucic niko mu ne zabranjuje da ide u RKS kao turista. Ali, predsednik SRB ne moze u RKS kao u JSP., jer TKS nije JSP.


BiH /SDP: Hitno provesti moratorij na kredite i spriječiti otpuštanje radnika! / Radio Sarajevo\nBiH / SDP: Hitno provesti moratorij na kredite i spriječiti otpuštanje radnika!\n26. 03. 2020. u 10:16:00 Radiosarajevo.ba\nSocijaldemokratska partija Bosne i Hercegovine zahtijeva da entitetske vlade bez odlaganja objave podatke o broju građana koji ostaju bez posla nakon proglašenja vanrednog stanja i popratnih mjera na području BiH.\n„Tražimo da se objave egzaktni podaci poreznih uprava o broju odjavljenih radnika u periodu od proglašenja vanrednog stanja, te kontinuirano ažuriranje i objavljivanje podataka. Očekujemo da se donesu uredbe vlada na svim razinama kojim će se obavezati da za poslodavce koji su otpuštali radnike slijedi dugoročni moratorij na poslovanje sa svim javnim institucijama na svim razinama“, kazali su iz SDP-a.\nIstovremeno, traže da vlade predoče konkretne mjere zaštite radnika i sprječavanja daljeg otpuštanja. Restrukturiranje Kriznog štaba FBiH je jasan dokaz, pa i priznanje odgovornosti vlasti u ovom entitetu da nisu poduzete nužne, blagovremene mjere na ublažavanju kako zdravstvenih tako i ekonomskih posljedica pandemije.\n„Od Vlade Federacije BiH i bankarskog sektora tražimo da bez odlaganja provedu mjeru odgode naplaćivanja rata kredita za cjelokupno stanovništvo, te da ista mjera bude donesena i u entitetu RS i Distriktu Brčko“, dodaju iz ove stranke.\nBrojne pritužbe građana FBiH čiji upiti o odgodi naplate rata kredita bivaju odbijeni ili ignorisani, a rate uredno naplaćivane, pokazuju da Vlada FBiH nije bila iskrena u svojim namjerama, te da nije poduzeto ništa kako bi se bankarski sektor obavezao na provedbu mjere, poručuju iz SDP-a.\n„Dosadašnja praksa pokazuje da banke zapravo samo provode uobičajene mjere i mehanizme koje koriste sa klijentima u poteškoćama, bez ikakvih dodatnih olakšica i prilagođavanja poziciji građana. Tražimo da Agencija za bankarstvo javno saopšti uslove i procedure moratorija za kredite, te da se iste primjenjuju u cijeloj državi“, navodi se u saopćenju SDP-a.\nTagovi: SDP BiH krediti FBiH Vlada FBiH vanredno stanje\nCOVID-19 / Prijećeno općinskom inspektoru u BiH jer je izdao prekršajni nalog\nBiH / Stigli rezultati testiranja na COVID-19 majke i bebe iz Bijeljine\nCOVID-19 / Alen Šeranić potvrdio: U Doboju je zaražen doktor\nBiH / Raste broj zaraženih: Još 22 novooboljela od COVID-19 u tri kantona\n! / Još jedna žrtva u Bosni i Hercegovini: Preminuo muškarac iz Prijedora


RAZVLAŠĆIVANJE ILI TROŠKOVI Zbog čega građani gube veru u EU\nPoslednje istraživanje javnog mnjenja, koje je objavila Direkcija za evropske integracije, pokazuje da bi 75,6 odsto građana BiH na referendumu glasalo za ulazak u EU, ali to je samo jedna strana medalje.\nKada se pogleda struktura odgovora po dubini, jasne su ogromne razlike u stavovima građana u različitim delovima BiH.\nNajveći evroskepticizam je u Republici Srpskoj, gde „samo“ 55 odsto ispitanika kaže da podržava ulazak u EU, naspram 87 procenata u FBiH i 83,6 u Distriktu Brčko. I ne samo to. U odnosu na ostale, u Srpskoj je neuporedivo više onih koji veruju da BiH nikada neće dobiti status kandidata, niti će postati članica Evropske unije, te da EU nije adekvatno pomogla BiH u borbi s koronom.\nSamo godinu dana ranije, 58,9 procenata ispitanih građana sa teritorije Srpske podržavalo je ulazak BiH u EU, dok je u FBiH taj procenat bio sličan kao i sada. Kada je reč o Brčkom, kod njih je čak porastao procenat zagovornika članstva u Uniji – sa 69,1 na sadašnjih 83,6 odsto.\nGrađani BiH o ulasku u EU\nZbog čega je to tako? Odgovor na ovo pitanje donekle se može naslutiti iz ostatka ankete koju je provela Direkcija za 2020. godinu. Odgovarajući na pitanje zbog čega ne podržavaju ulazak BiH u EU, nešto više građana Srpske nego Federacije je reklo da je razlog „prevelika centralizacija“, dok su ostali odgovori uglavnom izjednačeni, a prednjači onaj koji kaže da ulazak u EU znači veće troškove života i poreza.\nAleksandar Glavaš, zamenik predsednika Odbora za evropske integracije i regionalnu saradnju Narodne skupštine Srpske, smatra da postoji nekoliko razloga za evroskepticizam.\n– Mislim da se građani koji teže ka EU pretežno sele iz BiH. Dobar deo mladih koji veruje u principe EU već je otišao da radi i živi u Evropskoj uniji. Takođe, u Republici Srpskoj se javlja bojazan od toga da pristupanje EU, da pristupni pregovori mogu da dovedu do uslovljavanja i slabljenja pozicije Republike Srpske u sklopu BiH – kaže Glavaš za Srpskainfo.\nOsim toga, dodaje Glavaš, činjenica je da dugo traje evropski put BiH i da svi polako gube nadu da će BiH ikad pristupiti EU.\n– Vidimo takođe spoljnu politiku EU koja u poslednje dve godine pokazuje da nisu spremni za novo proširenje Unije. U skladu s tim sigurno raste i skepticizam po pitanju pristupanja BIH i u sklopu nje RS Evropskoj uniji. Mislim da svi političari, bez obzira na stranačku i nacionalnu pripadnost, treba da uzmu veći angažman u smislu pristupanja EU, ali i da EU i međunarodna zajednica moraju pokazati veće razumevanje za integrisanje BiH – zaključuje Glavaš.\nZamenik predsjedavajućeg Zajedničke komisije za evropske integracije Parlamentarne skupštine BiH, Lazar Prodanović, takođe smatra da se skepticizam građana u Srpskoj prema EU odnosi prvenstveno na mogućnost redukcije ustavnih nadležnosti kroz proces integracija, budući da se iz Brisela često čuju zahtevi za reformom Ustava BiH.\n– Ono što se često od evropskih zvaničnika naglašava, mislim da je pogrešan pristup, što kod građana Srpske proizvodi sumnju. Zato bi bilo vrlo važno ići u integracije poštujući ustavnu strukturu zemlje, a to znači ravnopravnost dva entiteta, tri konstitutivna naroda i ostalih građana – kaže Prodanović za Srpskainfo.\nOsim toga, dodaje da bi političari u Srpskoj trebalo više da rade na promociji pozitivnih vrednosti EU.\n– Nažalost, EU se suočava s nizom problema, kao i čitav svet, pogotovo u vreme pandemije, pa temeljni principi ponekad ostanu upitni. Ako to analiziramo u smislu dostupnosti medicinske opreme i dostavljanja vakcina protiv virusa korona, vidimo da se neke članice često ponašaju egoistično – smatra Prodanović.\nDragana Dardić iz Helsinškog parlamenta građana Banjaluka, koji je član Inicijative za monitoring evropskih integracija BiH, pretpostavlja da je ovakvim stavovima građana u RS „kumovala“ i višegodišnja retorika o nepoželjnim strancima.\n– U Republici Srpskoj se o njima uvek priča kao o nepoželjnim, nametnutim u Ustavnom sudu BiH, OHR, Delegaciji EU… Generalno, to je možda kod naroda stvorilo neku percepciju o strancima kao nekom kome ne treba verovati, ko nameće neke svoje politike koje nisu u skladu s politikama i željama RS – kaže Dardićeva.\nPrema njenom mišljenju, drugi razlog koji je verovatno bio uticajan jeste generalna neinformisanost građana o EU i o tome šta članstvo donosi.\nNezahvalno je reći da su građani Federacije informisaniji o tome od građana u Srpskoj, jer mislim da smo svi generalno u BiH nedovoljno i loše informisani. Kada se priča o tome, ne znam zašto je to tako, ali uvek se u prvi plan ističe „šta kada uđemo, nećemo moći više da pravimo rakiju i nećemo moći da prodajemo sir na pijaci“. Nismo se dalje odmakli od toga – zaključuje Dardićeva.\nKada je reč o građanima koji podržavaju ulazak BiH u EU, istraživanje je pokazalo da je razlog isti u svim delovima BiH. Najčešće jer veruju da to predstavlja garanciju trajnog mira i političke stabilnosti. Sledeći razlog je povećana sloboda kretanja ljudi, robe i kapitala. Isti razlozi su najčešće navođeni i 2019. godine, dok je 2018. godine značajno češće isticano unapređenje infrastrukture.\nTek nešto više od trećine građana BiH je čulo za Direkciju za evropske integracije BiH, što je dodatno smanjen procenat u poređenju s prethodne dve godine. Građani koji su čuli za DEI, najčešće ne znaju ili ne žele navesti koja je njena uloga. Ove godine značajno se povećao procenat građana koji smatraju da je uloga DEI predstavljanje interesa BiH u institucijama EU, a smanjio se procenat onih koji smatraju je to ispunjenje obaveza iz procesa integracije u EU.\nMisle da pregovaramo o članstvu\nIstraživanje stavova građana provedeno je od 6. do 19. oktobra 2020, na uzorku od 1.200 ispitanika, metodom kompjuterski potpomognuto telefonsko anketiranje.\nNajveći deo građana nije znao ili nije želio odgovoriti dokle je BiH stigla u procesu integrisanja u EU (i to češće građana iz RS). Četvrtina građana smatra da BiH pregovara o članstvu u EU, a sledi petina koja smatra da je BiH podnela zahtev za članstvo.\nA istina je da je BiH podnela zahtjev da dobije status kandidata i da je u Briselu rečeno da će ga dobiti kada ispuni 14 prioriteta iz Mišljenja Evropske komisije.


Zapisnike sa saslušanja Ministarstvo pravde Srbije juče je prosledilo nadležnima u pokrajini. U opsežnom izveštaju nalaze se zapisnici i dokumentacija koja bi mogla da pomogne u rasvetljavanju likvidacije lidera Građanske inicijative SDP i dovedu do naručilaca, ali i do neposrednih izvršilaca.\nMinistarka pravde Nela Kuburović je izjavila da je to urađeno na osnovu poslednjeg zahteva iz Prištine da se saslušaju određena lica u vezi sa istragom o ubistvu Ivanovića.\nNela Kuburović: Da su nam odmah bili dostupni svi podaci koje smo tražili, bili bi uspešniji rezultati istrage\n- To upravo govori da je Beograd i dalje spreman na saradnju i da odgovori na sve zahteve koji dolaze iz Prištine. Takvu dvosmernu komunikaciju sa prištinske strane nemamo - dodala je Kuburovićeva.\nOna je navela da, nažalost, nije došlo do uspostavljanja bližih odnosa i saradnje u vezi sa istragom o ubistvu Ivanovića jer je, kaže, Priština u startu odbila zajedničko sprovođenje istrage, te da veruje da je to upravo jedan od razloga zašto nema konkretnijih rezultata u predistažnom postupku.\n- Da su nam bili dostupni odmah u trenutku svi podaci koje je tražilo i Tužilaštvo za organizovani kriminal po našim zahtevima za međunarodnu saradnju koji su poslati još u januaru i februaru prošle godine verujem da bi danas bili uspešniji rezultati istrage - rekla je ministarka.\nKuburović je odbacila spekulacije da Beograd nikada nije uputio takve zahteve i istakla da postaje neoborivi dokazi da su oni upućeni Prištini.\n- Komunikacija ide preko kancelarije Delegacije EU tako da imate dvostruke dokaze da je uručeno, ali ni nakon urgiranja još nemamo ono što je traženo još u januaru prošle godine - rekla je Kuburović.\nMinistarka je navela da je bitno da Tužilaštvo za organizovani kriminal u Beogradu vodi predistražni postupak, da se Biro za nacionalnu bezbednost, MUP i nadležne službe takođe bavi ovim pitanjem, te da to upravo pokazuje spremnost države da se otkrije i ko je nalogodavac ovog krivičnog dela i njegovi neposredni izvršioci.\nPred kraj 2018. godine Hašim Tači je izjavio je da se "ubice Olivera Ivanovića nalaze u Beogradu", a poslednjih dana u tamošnjim medijima pojavile su se neproverene informacije da je istraga proširena i da iza ubistva stoji petočlana grupa koja se dovodi u vezu sa voždovačkim klanom. Ovu informaciju demantovao je kosovski tužilac Sulja Hodža. On je potvrdio da je tužilaštvo dobilo određene informacije, ali ne od neke službe, kako su preneli mediji, već od portala Arbresh.info.\nRadoičić prošao poligraf\nMilan Radoičić, potpredsednik Srpske liste, saslušan je nedavno u srpskoj policiji povodom istrage ubistva lidera Građanske inicijative SDP Olivera Ivanovića.\n- Poligrafsko testiranje nije sudski dokaz, ali nedvosmisleno govori da li je neko kriv ili nije, a Milan Radoičić je prošao poligraf i nije kriv niti odgovoran za ubistvo Olivera Ivanovića, rekao je direktor Kancelarije Vlade Srbije za Kosovo i Metohiju Marko Đurić.


Cena barela nafte tipa "brent" koju prate cene u Srbiji je na svetskim berzama porasla sa 112 dolara od prošlog petka na današnja 114 dolar, što je poskupljenje od oko dva odsto, i u trendu je daljeg rasta. Budući da maloprodajne cene goriva na… »\nVlada Srbije donela je odluku kojom se privremeno smanjenje akciza na olovni benzin, bezolovni benzin i gasna ulja produžava do 30. juna ove godine. „Ova odluka doneta je u cilju redovnog snabdevanja tržišta derivatima nafte, očuvanja standarda… »\nSutra nove cene goriva: Nafta na berzama skuplja nego prošle nedelje, a evo šta to znači za naše tržište\nTačan iznos novih cena ovih goriva biće poznat sutra do 15 časava. Cena barela nafte tipa "brent" koju prate cene u Srbiji je na svetskim berzama porasla sa 112 dolara od prošlog petka na današnja 114 dolar, što je poskupljenje od oko dva odsto, i u… »\nNove cene goriva na pumpama Nafta je poskupela na berzama, evo šta to znači za Srbiju\nPrethodno je dizel koštao najviše 202 dinara, a benzin 180 dinara. Cena barela nafte tipa "brent" koju prate cene u Srbiji je na svetskim berzama porasla sa 112 dolara od prošlog petka na današnja 114 dolar, što je poskupljenje od oko dva odsto, i u… »\nCena Brenta se održava na 114, a WTI na 110 za barel\nBiznis.rs pre 14 sati\nTraže se kupci za rekordne zalihe Urals nafte. Cene nafte na međunarodnim tržištima nepromenjene su u odnosu na prethodni dan, kada su zabeležile rast, podstaknute oskudnim zalihama i izgledima povećanja potražnje tokom letnje sezone putovanja u… »\nKoličina gasa, cena i sigurnost snabdevanja, su tri najvažnije teme za predsednika Srbije Aleksandra Vučića pred najavljen razgovor sa ruskim predsednikom Vladimirom Putinom. Najavljeni telefonski razgovor predsednika Srbije i Rusije o novom gasnom… »\nKoličina gasa, cena i sigurnost snabdevanja, su tri najvažnije teme za predsednika Srbije Aleksandra Vučića pred najavljen razgovor sa ruskim predsednikom Vladimirom Putinom. Najavljen telefonski razgovor srpskog i ruskog predsednika o novom gasnom… »


Podrška obustavi rada radnica fabrike “Đuzepe Leva” iz Knjaževca | CPE - Centar za politike emancipacije\nClean Clothes Campaign Srbija i Centar za politike emancipacije u potpunosti podržavaju obustavu rada u knjaževačkoj fabrici “Đuzepe Leva” (Giuseppe Leva) i zahteve radnica za isplatom zaostalih zarada i ostalih naknada koje im firma duguje, a menadžment firme pozivamo da ispuni sve zahteve radnica te firme i ubuduće deluje u skladu sa Zakonom o radu Republike Srbije.\nRadnice knjaževačke firme “Đuzepe Leva” u ponedeljak su spontano obustavile rad zbog neisplaćivanja dela zarada, zbog toga što su im plate manje od minimalca, zbog neplaćenog prekovremenog rada i zbog velikih pritisaka koje radnice trpe od strane menadžmenta fabrike.\nJedna od radnica koja je želela da ostane anonimna izjavila je da su pritisci veoma česti i da gazda radnice poziva da se vrate na posao čak i kada su na bolovanju. Ona dodaje da su neki od slučajeva prijavljivani inspekciji rada, ali da su iz inspekcije rada reagovali tek kad je došlo do spontane obustave rada.\nNaša dosadašnja istraživanja u grani tekstila, kože i obuće na polju poštovanja radnih prava, potvrđuju da su ovakve prakse poslodavaca česte, naročito u onim fabrikama u kojima ne postoji organizovan sindikat.\nIako u većini slučajeva poslodavac ne gleda blagonaklono na radničko udruživanje u sidnikat, Zakonom o radu Republike Srbije se garantuje sloboda sindikalnog udruživanja svim zaposlenim, a sindikat ostaje najbolje sredstvo zaštite radnih prava i da suprostavljanja gore navedenim protivzakonitim i nehumanim praksama poslodavaca.\nCentar za politike emancipacije, poziva sve radnice i radnike koji smatraju da su im ugrožena radna prava ili ukoliko smatraju da firme u kojima rade ne poštuju zakon da se za besplatan pravni savet mogu potpuno anonimno obratiti klikom OVDE >>>


Telekom ih zgazio: Izgubljeni dvojac - drhti od stresa i Rokfelerovog besa! - EMBARGO 011\nOdmah nakon što je iz Telekoma Srbija najavljena isplata dividende za ovu godinu u ukupnom iznosu od 4,16 milijardi dinara, što se i desilo 29. novembra, tajkunski mediji pod kontrolom Dragana Šolaka i Dragana Đilasa krenuli su u novu besramnu kampanju protiv državnog giganta!\nU napadu besa i ljubomore zbog uspeha Telekoma, koji je glavni konkurent tajkunskoj Junajted grupi, čak su najbrutalnije udarili na Dragana Stojkovića Piksija, selektora nacionalne fudbalske reprezentacije, i to samo koji dan nakon što su srpski fudbaleri bravuroznom pobedom protiv Portugala izborili plasman na Svetsko prvenstvo i doneli najveću radost narodu.\nNaime, tajkunski portal Direktno, pod direktnom kontrolom Đilasa, objavio je da Piksi od Fudbalskog saveza Srbije, čiji je Telekom generalni sponzor, dobija kao platu milione evra i to proglasio za neviđeni skandal. Naravno, za ovu tvrdnju nisu izneli ni jedan dokaz, ali su zato poručili da Piksi zarađuje “naše pare”, da se FSS i Telekom rasipaju, dok “Srbija grca u bedi i siromaštvu”.\nLučić: Dividende svake godine sve veće\nGeneralni direktor Telekoma Srbija Vladimir Lučić nedavno je poručio da ova kompanija beleži odličan trend rasta prihoda i profitabilnosti.\n– Ove 2021. godine imaćemo bar duplo veći profit nego prošle godine, a tada smo imali duplo veći profit nego godinu ranije. Samim tim, i akcionari su sada dobili dvostruko veće dividende, jer ovih 4,16 milijardi je duplo više nego 2020 – istakao je Vladimir Lučić.\nVeć sledećeg dana su promenili ploču, pa je Šolakova televizija Sport klub objavila, a portal Direktno preneo, da Telekom uopšte nema para za FSS! Opet bez ijednog dokaza, tajkunski mediji su pustili priču da zbog kašnjenja isplata iz Telekoma sudijama u Superligi Srbije kasne honorari i to proglasili za neviđenu bruku.\nA bruka i sramota je zapravo to što tajkuni rade, ne birajući sredstva za kampanju protiv svoje poslovne konkurencije. Pritom, ispadaju smešni, pa jednog dana tvrde da se Telekom preko Fudbalskog saveza rasipa “našim parama”, a drugog dana da Telekom za FSS nema para! Možda bi im bilo najbolje da se dogovore – ima li ili nema Telekom pare?!\nPa šta je istina?\nIstina je da srpski državni gigant u telekomunikacijama ogroman novac zarađen svojim uspešnim poslovanjem zapravo daje svojim vlasnicima, Republici Srbiji i njenim građanima, što preko plaćanja svih mogućih poreza i doprinosa, što preko dividendi. Usput ima snagu i da podrži najbolje srpske fudbalere, koji su napokon počeli da usrećuju naciju.\nS druge strane, Dragan Šolak kompletan profit Junajted grupe usmerava na svoje ofšor firme od Kariba do Sejšela, kupuje luksuzne vile od Švajcarske do Floride, rasipa milione na privatne avione i golf terene, a na sve moguće načine izbegava plaćanje poreza državi Srbiji. Ironično, u isto vreme, Šolakovi mediji u Srbiji sebe bez blama proglašavaju za nekakve žrtve i kao papagaji ponavljaju da su ugroženi.\nVrhunac ironije je možda to što ta ista Junajted grupa i taj isti Sport klub suprotno Zakonu o elektronskim medijima imaju monopol na TV prenose utakmica fudbalske reprezentacije Srbije, čijeg selektora Piksija u isto vreme besramno pljuju!\nDa nije suviše tužno, bilo bi baš smešno.\nVesić: Raspisan tender za saobraćajnicu od naselja Stepa Stepanović do Braće Jerković\nVesić: Za Vučića je glasalo 2.3 miliona gradjana


Zvezdi treba ogromna podrška, Alimpijevićev apel ''Delijama'' - Sportske.net\n"Ovo je izuzetno važna utakmica za nas i nakon svih otežavajućih okolnosti koje sam naveo, pokazatelj da možemo da nadjemo put iz teških situacija", dodao je on.\n"Apelujem na naše navijače i simpatizere da u nedelju napune dvoranu, da nam pruže podršku i da zajedničkim snagama dodjemo do važne pobede u ABA ligi", rekao je Alimpijević.\n"Moramo da se 'skupimo' nakon ova dva poraza i da dobijemo utakmicu koja nam sledi u nedelju. Očekuje nas težak meč u ovom vrlo teškom rasporedu u kome se trenutno nalazimo, ali nema izgovora, već samo imamo želju da prikažemo dobru igru i da dodjemo do važnih bodova", rekao je košarkaš Zvezde.\n"Već je poznato da uz punu dvoranu igramo sa dodatnom snagom koja nam stiže sa tribina. I zato pozivam sve naše navijače da dodju u nedelju u dvoranu 'Aleksandar Nikolić' i budu uz nas", rekao je Davidovac.\nDušan Alimpijević Crvena Zvezda Evroliga ABA liga Košarka Delije


Održan okrugli sto na temu: Ekonomska saradnja i privredni okvir normalizacije – FER\nSkup je upriličen u okviru projekta Iskušenja srpske zajednice na putu normalizacije odnosa Kosova i Srbije. Cilj projekta jeste da se javnost više informiše o Briselskom sporazumu, kako o samom sadržaju sporazuma, tako i o napretku procesa implementacije. Takođe, cilj je otvaranje diskusije o posledicama sprovođenja sporazuma na srpsku zajednicu na Kosovu.\nDok su prethodna dva okrugla stola bila posvećena političkim temama – Zajednici opština i nacrtu statuta, i međuopštinskoj i prekograničnoj saradnji, tema ovog okruglog stola su bile mogućnosti ekonomske saradnje između srpske i albanske zajednice ne samo na Kosovu već i u regionu. Teme okruglog stola su bile vezane za primenu Briselskih sporazuma – uticaj implementacije na promenu ekonomskih standarda i poslovnog okruženja, kao i na mogućnost ostvarivanja i jačanja regionalne privredne saradnje. Na okruglom stolu su kao panelisti učestvovali predstavnici međunarodne zajednice – predstavnik Specijalnog predstavnika EU na Kosovu Bojd Mekeni (Boyd McKechnie) i ambasador Kraljevine Norveške Jan Bratu (Ian Braathu), projektna koordinatorka fondacije Hajnrih Bel (Heinrich Böll Foundation) Paola Petrić, zamenik direktora Kancelarije za Kosovo i Metohiju Dušan Kozarev, predstavnici Ministarstva privrede Republike Srbije, direktorka Administrativne kancelarije za Severnu Mitrovicu Adrijana Hodžić i predstavnici poslovne zajednice iz Srbije i sa Kosova.\nTakođe, panelisti na okruglom stolu su bili i predsednik Privredne komore Kosova Safet Gerdžaliu (Safet Gerxhaliu) i zamenik predsednika Privredne komore Srbije Milivoje Miletić. Oni su se osvrnuli na tok dijaloga i pregovora koji se vode između dve privredne komore i doprinos tog procesa političkom dijalogu u Briselu. Predstavnici obe komore su istakli da se nakon potpisivanja Briselskog sporazuma otvorilo novo poglavlje koje daje mogućnost poslovnim zajednicama u Srbiji i na Kosovu da sarađuju i kroz saradnju razvijaju svoju privredu.\nPredstavnici srpske i albanske strane su se složili da ne postoji druga alternativa za povezivanje Kosova i Srbije od ekonomske saradnje. Svi učesnici skupa su podržali saradnju između komora i izrazili želju da predstavnici srpske i kosovske vlade učine sve što mogu kako bi podržali ovu saradnju ohrabrivši predstavnike komora da ukažu na prepreke na koje nailaze privrednici i da predlažu konkretna rešenja koja doprinose povećanju ekonomske saradnje.


Donald Tramp na vlasti božjom voljom - Svet - Dnevni list Danas\nPočetna » Svet » Donald Tramp na vlasti božjom voljom\nSekretarka za štampu Bele kuće Sara Sanders\nDonald Tramp na vlasti božjom voljom\nSekretarka za štampu Bele kuće Sara Sanders izjavila je da je Donald Tramp na vlasti „božjom voljom“. Ona je rekla da je „Bog želeo da Tramp pobedi na izborima 2016“, prenose mediji.\n1Piše: I. Š. M. 31. januara 2019. 20.40 Izmenjeno: 20.40\n„Mislim da nas Bog poziva sve da ispunimo različite uloge u različita vremena i mislim da je želeo da Donald Tramp postane predsednik, to je i razlog zašto je on na funkciji“, kazala je Sanders u intervjuu za Si-En-En. „Mislim da je on učinio ogroman posao u podršci mnogim stvarima do kojima je ljudima od vere zaista stalo“, kazala je Sanders. Na pitanje da prokomentariše to što je predsednica Predstavničkog doma Nensi Pelosi nazvala Trampov predlog za izgradnju zida na južnoj granici sa Meksikom „nemoralnim“, Sanders je kazala: „Ideja da je zaštita ljudi vaše zemlje, što je fundamentalna dužnost predsednika SAD, na neki način nemoralna je smešna optužba“.\nAmerička vlada delimično je u blokadi već više od mesec dana – najduže u istoriji – pošto je Tramp zatražio 5,7 milijardi dolara za izgradnju zida na granici, a demokrate, koje kontrolišu donji dom Kongresa, odbijaju da odobre taj novac. Pelosi je Trampu kazala da će „dobiti ništa za izgradnju zida“.\nU intervjuu, Sanders je pokušala i da razuveri javnost da Trampova odluka o povlačenju američkih vojnika iz Sirije neće ugroziti hrišćane u toj oblasti. „Vidite, predsednik je jasno stavio do znanja da mi podržavamo hrišćane, kao što podržavamo i Kurde“, što je, kako je istakla, „predsednik jasno stavio do znanja Turskoj“. Početkom januara, Tramp je zapretio da će „uništiti“ tursku ekonomiju ako napadnu Kurde u Siriji, što je oštra pretnja savezniku u regionu sa kojim je SAD u partnerstvu u borbi protiv ISIS-a.\nNovinare je zanimalo i zašto nema dnevnih brifinga u Beloj kući. „Predsednik Tramp se bavi medijima više nego bilo koji predsednik u istoriji. On je najpristupačniji i mislim da je i Bela kuća generalno pristupačna kada je reč o medijima, rekla je Sanders i dodala da „sigurno ne postoji želja našeg tima i svakako predsednika da uskraćuje informacije“.\ndonald tramp, sara sandersVašington\n01. februara 2019. u 17.25\nReligija i verske zajednice u SAD imaju vaznu ulogu u politickom zivotu i drustvenom zivotu ove zemlje. Ko god je slusao prof. Miroljuba Jevtica i politikologiju religije zna o cemu govorim


GODINA NAPRETKA – Sportski savez Beograda\nPočetnaVesti naslovnaGODINA NAPRETKA\nNa današnjoj, redovnoj godišnjoj sednici Skupštine Streljačkog saveza Srbije, jednoglasno su usvojeni izveštaji o radu za 2017. i planovi za 2018. godinu. Sumirajući učinjeno u proteklih 12 meseci, predsednik SSS Nenad Putnik je istakao da je iza Saveza teška godina, u kojoj je urađeno mnogo toga kako na takmičarskom tako i na organizacionom planu. Srpski strelci su održali kontinuitet uspeha, na velikim takmičenjima u 2017. osvojeno je 20 medalja, oborena su dva svetska rekorda\nPostignut je i vrlo značajan naredak u dogovorima sa Ministarstvom omladine i sporta oko izgradnje malokalibarskog strelišta u Košutnjaku… Aktivnost Saveza je usmerena i ka izgradnji strelišta u Kraljevu, rekonstrukciju malokalibarskog strelišta u Valjevu, Kraljevskog strelišta na Oplencu i strelišta u Trsteniku i Topoli.\n– Izveštaju o radu u prošloj godini možemo da dodamo brojne aktivnosti u u 2018. Odnedavno, SSS ima i generalnog sponzora , „Telekom Srbije“. Na dosadašnjim međunarodnim takmičenjima u ovoj godini strelci su imali mnogo uspeha. Takođe, uspeli smo da popravimo imidž Saveza i saradnju sa Ministarstvom omladine i sporta, koji na nas gleda kao odlične saradnike. Nastavljamo kvalitetnu saradnju i sa Olimpijskim komitetom Srbije i Sportskim savezom Srbije – naglasio je Putnik.


Vlada Kosova za 4 posto povećala plate iz državnog budžeta ⋆ Balkan PlusBalkan Plus\n12.01.2018 u 20:46\nVlada Kosova danas usvojila i odluku da se socijalna pomoć siromašnim kosovskim građanima poveća za 20 posto.\nVlada Kosova je usvojila odluku o povećanju od 4 posto na osnovnu platu, počev od 1. januara 2018. godine, za sve kategorije zaposlenih koji primaju plate iz budžeta Kosova, uključujući finansijska sredstva od 30 eura za radnike civilne službe i 44 eura za zaposlene u zdravstvu, prenosi Anadolu Agency (AA).\nKako je saopšteno iz Vlade Kosova, ovo povećanje se primjenjuje i na nagrade članovima Kosovske akademije nauka i umjetnosti, ali neće obuhvatiti one koji su dobili povećanje plata prema odluci Vlade Kosova od 20. decembra 2017. godine.\nVlada Kosova danas je usvojila i odluku da se socijalna pomoć siromašnim građanima Kosova poveća za 20 posto. Ministar rada i socijalnog staranja Skender Recica je, kako je saopšteno iz njegovog ministarstva, predstavljajući prijedlog kazao da socijalna pomoć nije povećavana od 2015. godine, iako je od tada bilo povećanja cijena mnogih artikala za ishranu iz porodične korpe. Socijalna pomoć se u zavisnosti od broja članova porodice kreće od 60 do 180 eura.\nVlada je podržala i prijdlog ministra Recice o izdvajanju sredstava u vrijednosti od 65 hiljada eura za podršku funkcionisanju Centara za smještaj žrtvama porodičnog nasilja.


Trener Slobode iz Novog Grada zadovoljan dosadašnjim dijelom prvenstva – ASinfo Portal\nTrener Slobode Duško Vranešević rekao je u izjavi za “Nezavisne” da je zadovoljan ostvarenim rezultatima, ali da uvijek može bolje.\n“Moramo biti zadovoljni s obzirom na to da smo u novu sezonu ušli sa potpuno novim timom. U 10 odigranih kola imamo samo jedan poraz i to u utakmici gdje smo bili dosta bolji protivnik i nesrećno izgubili u zadnjim minutama”, kaže Vranešević.\n“Imamo prepoznatljiv stil igre i igramo ofanzivan i napadački fudbal. Poslije Željezničara imamo najmlađu ekipu u ligi gdje svaku utakmicu u startnoj postavi imamo mimimum osam igrača ispod 21.godine”, dodaje Vranešević.\n“Sigurno da uvijek može bolje, pogotovo jer je ekipa dosta mlada i ima još puno prostora za napredak. Nadam se da ćemo u preostalih pet kola odigrati još bolje i ostati u samom vrhu tabele”, rekao je Vranešević za “Nezavisne”.


Predavanje u Biblioteci grada Beograda – 70 godina miroljubivog razvoja Kine i put ka izgradnji zajednice sa zajedničkom budućnošću | Institut Konfucije\n« Predavanje u Kineskom kutku u Nišu – Šta sve može kineska medicina\nProjekcija filma ,,Mit“ u GO Vračar »\nInstitut Konfucije u Beogradu i Biblioteka grada Beograda Vas pozivaju na predavanje pod nazivom ,,70 godina miroljubivog razvoja Kine i put ka izgradnji zajednice sa zajedničkom budućnošću“. Predavanje će biti održano u ponedeljak, 25. novembra, u 19 časova u Biblioteci grada Beograda. Predavanje će držati Tatjana Conić, v.d. pomoćnika ministra spoljnih poslova R. Srbije.\nU godini kada je Narodna Republika Kina obeležila značajan jubilej, 70 godina od svog osnivanja 1949. godine, svedoci smo impresivnih uspeha ukupnog razvoja zemlje, koja se sa ruba siromaštva, suočavanja sa velikim istorijskim izazovima na unutrašnjem i međunarodnom planu, u samo sedam decenija izdigla u svetsku silu, faktor globalnog mira i stabilnosti, ekonomskog giganta, pionira i lidera u oblasti nauke, tehnologije, inovacija i dr.\nNa putu miroljubivog razvoja, u čijem centru je kineski narod, rukovodstvo Komunističke partije Kine je uspelo da prevaziđe brojne prepreke proizašle iz specifičnosti same Kine, kao najmnogoljudnije nacije na svetu, sa jednom od najvećih teritorija u geografskom smislu, zemlje koju krasi jedinstvo svih 56 etničkih grupa i raznolikost njenih brojnih provincija, autonomnih regiona i specijalnih administrativnih regiona.\nOtvaranjem prema svetu i ekonomskim reformama, sledeći put miroljubive politike i socijalizma sa kineskim karakteristikama, NR Kina je danas jedan od najrespektabilnijih zemalja na međunarodnoj sceni.\nČinjenica je da je do 2019. godine, kinesko rukovodstvo uspelo da 700 miliona ljudi izbavi iz siromaštva, što predstavlja više od 70 % smanjenja siromaštva na globalnom nivou, uz cilj da do 2020. u potpunosti iskoreni siromaštvo u ruralnim oblastima. Sprovodeći unutrašnje ekonomske reforme, Kina je istovremeno jačala i na međunarodnom planu, već nekoliko godina je druga ekonomska sila sveta i predstavlja motor ekonomskog rasta na globalnom nivou, lidera u inovacijama, vojnu silu, ali pre svega zemlju koja doprinosi miru, stabilnosti i progresu u svetu. Mnoge od inicijativa Kine, poput vodeće vizionarske ideje predsednika NR Kine Si Đinpinga „Pojas i put“usmerene su ka opštem progresu na globalnom nivou.\nPriča o sedam decenija uspona, priča je o mudrosti kineskog rukovodstva u suočavanju sa izazovima, principima miroljubive koegzistencije, jedinstva i upornosti kineskog naroda ka očuvanju državne celovitosti, jedinstva, i ukupnog razvoja, odnosno priča o postizanju „Kineskog sna“.


Apple razmišlja o vlastitoj kreditnoj kartici – The PRESTIGE\nKompanija će se udružiti s Goldman Sachsom kako bi kreirala vlastitu kreditnu karticu koja će vjerovatno biti dostupna javnosti kasnije ove godine, što bi se moglo poklopiti s izlaskom sljedećeg iPhonea. Kartica zasnovana na Mastercardu bila bi fokusirana na Apple Pay i imala bi neke duboke integracije u iOS-u.\nKreditna kartica bi se očigledno integrisala s aplikacijom Apple Wallet kako bi osigurala dodatne funkcionalnosti vlasnicima kartica kao što su upravljanje dugom, novcem i bonusima. U izvještaju se pominje da bi korisnički interfejs mogao biti pozajmljen od Apple Health aplikacije s „prstenovima” koji prate dnevnu potrošnju korisnika i obavijesti koja ih upozoravaju ako prekorače postavljene mjesečne ciljeve.\nBenefiti mogu da uključuju povraćaj novca od dva posto na većinu kupovina, s tim da je procenat vjerovatno veći za potrošnju na Apple proizvode.\nPodržaće je Goldmanova Marcus online banka koja će dobiti mnogo klijenata povezivanjem s Apple-om. Finansijski gigant je, kako se izvještava, potrošio 200 miliona dolara na krajnju infrastrukturu kartice kako bi stvorio interni sistem za upravljanje plaćanjem i centre za podršku korisnicima.\nU partnerstvu s Appleom, Goldman Sachs bi dobio odličan distributivni kanal, dok bi lansiranjem kartice, Apple još jednom dokazao da, uz dovoljno vremena, sve kompanije na kraju postaju banke.


Završen "Trofej grada Beograda"\nTurnir koji je ove godine igran u kategoriji pionira održan je kao i do sada pod generalnim pod pokroviteljstvom Sekretarijata za sport i omladinu grada Beograda, u organizaciji Hokej kluba Beostar. Na ovom turniru međunarodnog karaktera učestvovalo je ukupno šest ekipa, od čega dve iz Slovenije (Bled i Slavija) i četiri domaća kluba (Crvena Zvezda, Partizan, reprezentacija Beograda i domaćin turnira Beostar).\nSeve ekipe su na još jednom uspešnom turniru za najmlađe odigrale su po šest mečeva, a pobednik je gost iz Slovenije, ekipa Slavije, koja je bila najbolja i ligaškom delu takmičenja igranom tokom prva dva dana takmičenja, 21. i 22. novembra, i u meču za prvo mesto protiv još drugog slovenačkog tima, ekipe Bleda, pobedivši rezultatom 5:3. Treće mesto i bronzane medalje osvojili su mladi hokejaši Crvene zvezde, pobedom nad domaćinom Beostarom (4:1) u meču za plasman, dok je petu poziciju zauzeo Partizan koji je bio bolji od reprezentacije Beograda rezultatom 7:0.\nNajbolji strelac i poenter turnira je Relja Jovanović iz Crvene zvezde sa 15 golova, odnosno, ukupno 19 poena, dok je najbolji asistent hokejaš pobednika turnira Slavije, Luka Gomboc sa šest asistencija.\nRezultate turnira možete pogledati na sajtu Hokej kluba Beostar na linku:http://hkbeostar.rs/index.php/turniri/trofej-grada-beograda-2014.


RTS :: Uspešno predstavljanje Srbije na Sajmu knjiga u Moskvi\nKultura Uspešno predstavljanje Srbije na Sajmu knjiga u Moskvi\nponedeljak, 09. sep 2019, 10:02 -> 10:10\nNa Međunarodnom sajmu knjiga u Moskvi Srbija je uspešno promovisala nacionalnu kulturu i izdavačku delatnost. Centralne teme programskog nastupa bile su obeležavanje 810. godišnjice nastanka, saopštilo je Ministarstvo kulture.\nMinistarstvo kulture ocenilo je da je Srbija, na sajmu koji je završen u nedelju, uspešno promovisala nacionalnu kulturu i izdavačku delatnost.\nPredstavljanje srpske književnosti na moskovskom sajmu proteklo je u znaku obeležavanja niza godišnjica: 90 godina od rođenja i deset godina od smrti Milorada Pavića (1929-2009), 90 godina od rođenja Aleksandra Popovića (1929-1996), 30 godina od smrti Danila Kiša (1935-1989), 70 godina od smrti Rastka Petrovića (1898-1949), 120 godina od rođenja Radeta Drainca (1899-1943), 100 godina od objavljivanja prekretničke zbirke pesama Lirika Itake (1919-2019) Miloša Crnjanskog.\nPredstavljanje edicije "Serbika", koja sadrži prevode savremene srpske proze i poezije, izdavačke kuće "Skitija", kao i izdanja "Aleteje" objavljena uz podršku Ministarstva kulture i informisanja, izazvalo je veliko interesovanje moskovske publike.\nOsim prezentacijom nacionalnog štanda, Srbija se u ruskoj prestonici predstavila i nizom pratećih programa u znamenitim kulturnim institucijama, od kojih se posebno izdvajaju izložba "Sergej Solovjov: konjanik i stripar" prof. dr Irine Antanasijević, okrugli sto pod nazivom "Savremena književnost Rusije o Srbiji i Srbije o Rusiji" u čijem radu su učestvovali brojni pisci i književni kritičari kao i posebnim tematskim izdanjima Nacionalne revije "Srbija" na ruskom i engleskom jeziku.


Beograd — Sudija Šaban Maksumić, predsedavajući sudskom veću koje je oslobodilo Nasera Orića, bio je bivši vojni sudija koji je tokom rata sarajevske Srbe slao u logore.\nNaser Orić Foto: Tanjug-Fena\nZbog njegove ratne biografije postoje i dve krivične prijave iz 2001. i 2005. koje su otišle u Tužilaštvo Bosne i Hercegovine iz Centra javne bezbednosti Istočno Sarajevo, kaže za “Novosti” Milorad Kojić direktor Republičkog centra za istraživanje rata, ratnih zločina i traženje nestalih lica, pri vladi Republike Srpske.\nOn dodaje da je sudija Maksumić u ratu radio u kasarni “Viktor Bubanj” gde je sudio Srbima, a za vreme rata u delu ovog objekta je bio logor za Srbe.\nOn kaže da je Maksumić i “ključni čovek” u predmetu Orić, jer je 2009. potpisao rešenje o prebacivanju predmeta iz Okruznog tužilaštva Bijeljina u Tužilaštvo BiH na zahtev Orićevog advokata Vasvije Vidović. U obrazloženju je naveo da je štetno da se u Bijeljini vodi postupak zbog bošnjačkih porodica koje su pretrpele genocid u Srebrenici.\n“Novosti” pišu i da su u tročlanom sudskom veću bili i sudija Staniša Gluhajić, sudija iz Tuzle, kao i Vesna Jasenković, koja je čitav rat provela u Sarajevu, gde je posle radila u opštinskom sudu.


Posađen drvored oko igrališta na Ušću\nFondacija za mlade Obrenovca je, uz podršku Građanskih inicijativa i Youth Build International programa, pokrenula Fond za komšijske inicijative kojim je obezbedila finansijsku podršku za 12 projekata u Obrenovcu .\nProteklog vikenda uspešno je realizovana još jedna u nizu komšijskih inicijativa.\nNeformalna grupa mladih “Snaga Ušća“ iz sela Ušće kod Obrenovca dobila je podršku Fonda za #komsijskeinicijative kako bi u centru sela napravili prijatniji, lepši i bolji ambijent za provođenje slobodnog vremena.\nJavili su se sa željom da ozelene prostor oko igrališta u centru sela, odnosno da posade drvored oko odbojkaškog i fudbalskog terena. Na taj način će zaštiti i tribine od sunca i omogućiti publici da u hladu posmatra fudbalske i odbojkaške mečeve.\nOni su u subotu organizovali volontersku akciju tokom koje su posadili različite vrste drveća: crvenolisnu šljivu, bagrem, katalpu, brest, dud, javor, belu magnoliju, platan, japansku trešnju, oskorušu, hibiskus i brezu.


Predsjednica Republike Srpske primila finaliste košarkaškog Kupa Republike Srpske u muškoj i ženskoj kategoriji – Predsjednik Republike Srpske | Željka Cvijanović\nPredsjednica Republike Srpske primila finaliste košarkaškog Kupa Republike Srpske u muškoj i ženskoj kategoriji\nPredsjednica Republike Srpske Željka Cvijanović primila je danas u Palati Republike finaliste košarkaškog Kupa Republike Srpske u muškoj i ženskoj kategoriji.\nPredsjednica Republike Srpske rekla je da je sa finalistima košarkaškog Kupa Srpske u muškoj i ženskoj kategoriji razgovarala o podršci u narednom periodu, te istakla da uz takve mlade, koji su posvećeni sportu, Srpska ima svoju sportsku budućnost.\nPredsjednica Cvijanović je izrazila zadovoljstvo jer je imala priliku da razgovara sa sportistima koji su doprinijeli da Republika Srpska može da bude ponosna na ostvarene uspjehe u oblasti sporta, te da od njih čuje i koji su to njihovi izazovi, ali i ambicije za buduće vrijeme.\n“Razumijemo da naši klubovi moraju da imaju podršku institucija i na lokalnom i na republičkom nivou, te je ovaj sastanak jedan od načina da se ta podrška i pokaže. To je moralna, institucionalna, ali svakako i određena finansijska podrška, o čemu smo danas i razgovarali”, rekla je predsjednica Republike.\nPredsjednica Srpske je istakla da finalisti, koji su pokazali najbolje umijeće na Kupu Republike Srpske, zaslužuju da im se ukaže posebna pažnja.\n“Počastvovana sam što danas mogu biti u njihovom društvu, da razgovaramo o tome šta su potrebe našeg sporta i sportskih klubova, te na koji način ostvariti bolju saradnju sa institucijama”, rekla je predsjednica Republike.\nPredsjednica Republike Srpske je čestitala finalistima Kupa ostvarene rezultate, te izrazila zadovoljstvo jer su i oni svjesni izazova koji se nalaze pred institucijama, ali i zadovoljni nivoom saradnje koja postoji.\n“Ali, nikada nije na odmet unapređivati tu saradnju i razmatrati koji su to načini da idemo dalje”, rekla je predsjednica Republike.


Najbolji festival etno muzike - "Tamburica fest" u Novom Sadu - Radio televizija Pančevo\nNajbolji festival etno muzike – “Tamburica fest” u Novom Sadu\n23. jula 2021. 23. jula 2021. 0241\nU Novom Sadu će od 19. do 21. avgusta biti održan 14. svetski „Tamburica fest“. Prvi festival bio je održan u selu Deronje, koje je tokom godina postalo malo da primi sve ljubitelje ove vrste muzike. O značaju festivala dovoljno govori činjenica da ga je Svetska tamburaška asocijacija proglasila najboljim u Evropi, a Privredna komora Srbije i Ministarstva trgovine, turizma i telekomunikacija, najboljom turističkom manifestacijom naše zemlje.\nZvanično najbolji festival etno muzike u Evropi i najbolju turističku manifestaciju u našoj zemlji, ljubitelji tamburaške muzike isčekuju sa velikim nestrpljenjem. Inspirisan uspehom Exita i Guče, a duhom predan zvucima tamburice, dr Jovan Pejčić, osnivač i direktor „Tamburica festa“ i predsednik Svetske tamburaške asocijacije, odlučio je da od vojvođanskih tamburaša napravi svetski brend. Prvi festival održan je pre 14 godina u vojvođanskom selu Deronje.\nU svojoj dugogodišnjoj sportskoj biografiji, kao džudista, dr Jovan Pejčić ima upisane 4 titule šampiona i dve vicešampiona SFRJ. Sa evropskih takmičenja doneo je srebro i bronzu. Bio je najmlađi trener prve šampionske ekipe u Jugoslaviji i dobitnik nacionalnog priznanja Vlade Republike Srbije. Zbog ljubavi prema tamburašima umeo je, kako kaže, da se odrekne i zlatne medalje.\nIstinska ljubav prema tamburašima zaslužna je za uspeh „Tamburica festa“ – navodi Pejčić. Na njegovo veliko zadovoljstvo festival je motivisao iskusne, ali i mlade tamburaše, kao i tekstopisce da skinu senku koja se, kako kaže, nad tamburaštvom nadnela posle Janike Balaža.\n“Tamburica fest 2021” biće održan od 19. do 21. avgusta u centru Novog Sada i pod zidinama Petrovaradinske tvrđave. Pored takmičarskih orkestara iz šest zemalja nastupiće i brojni muzičari iz zemlje i regiona. Novosadskim bulevarima defilovaće fijakeri, tamburaši, kulturno-umetnička društva… Pokrovitelji ove značajne manifestacije su grad Novi Sad, Vlada Vojvodine, Ministarsvo kulture i Ministarstvo trgovine, turizma i telekomunikacija.\nDva kanua oslikana motivima Pančeva na Tamišu\nIzbor za najlepše uređenu baštu i balkon\nPredsednik Vučić dočekao Ursulu fon der Lajen\nVanja Vićentić 29. septembra 2021. 30. septembra 2021.


Beogradski planetarijum u novom ruhu zahvaljujući donaciji Roma Company - Bizlife.rs\n„Roma Company nastavlja dugogodišnju praksu društveno-odgovornog poslovanja, kroz blisku saradnju i ulaganje u lokalnu zajednicu, pružajući pomoć tamo gde je najpotrebnije. Beogradski planetarijum je već 50 godina smešten u posebno prilagođenom orijentalnom amamu iz 19. veka. Položaj objekta u blizini reke, podzemne vode ali i vreme, uticali su na to da se objekat nalazi u veoma lošem stanju“, izjavila je Jelena Anđelković, menadžer za komunikacije u Roma Company.\n„Za kratko vreme smo organizovali renoviranje planetarijumske sale i donirali novi projektor za planetarijumske projekcije, kako bi učinili prostor prijatnijim za veliki broj posetioca, ali i turista. Nadam se da će ovaj naš mali doprinos pomoći da podstaknemo i druge kompanije da pomognu kako bi se sredila i spoljašnost objekta, jer Beogradski planetarijum to svakako zaslužuje,“ dodala je Jelena Anđelković.\nroma company planetarijum


Ukida se javni prevoz u Beogradu od 20h do 5h - Bizlife.rs\nZamenik gradonačelnika Beograda Goran Vesić izjavio je da će od danas u Beogradu od 20 časova do 5 sati ujutru, kada važi zabrana kretanja za sve građane, biti ukinut i javni prevoz.\n„Zabrana kretanja za sve građane uvedena je pre tri dana, ali tokom poslednja dva dana nismo ukidali prevoz posle 20 sati, da bismo omogućili poslodavcima koji imaju treću smenu da se organizuju posao kako iznenada ne bi ostali bez radnika. Tokom jučerašnjeg dana imali smo sastanke sa Privrednom komorom Srbije i dogovoreno je da se poslodavcima preporuči da treću smenu organizuju u skladu sa zabranom kretanja. Grad Beograd je spreman da u dogovoru sa poslodavcima organizuje direktan prevoz za radnike“, rekao je Vesić.\n„Takođe, to pitanje će zavisiti i od toga da li vlasnici ugostiteljskih objekata poštuju naređenje da u zatvorenom objektu ne bude više od jedne osobe po metru kvadratnom i da su stolovi proređani i postavljeni tako da razdaljina između njih bude najmanje metar i po“, rekao je Vesić.\nvanredno stanje gsp javni prevoz korona virus policijski čas zabrana kretanja


SERGEJ LAVROV U BEOGRADU: "Srbija je faktor stabilnosti na Balkanu" -\nSERGEJ LAVROV U BEOGRADU: „Srbija je faktor stabilnosti na Balkanu“\n– Preneo sam predsedniku Vučiću najtoplije pozdrave predsednika Putina. Razmotrili smo moguće kontakte na nivou predsednika u budućnosti i dogovorićemo se kada će se taj sastanak održati – rekao je Sergej Lavrov, ministar insotranih poslova Ruske Federacije posle sastanka sa Aleksandrom Vučićem, predsednikom Srbije.\nOn je podsetio da se vakcina „Sputnjik V“ proizvodi i u Srbiji.\n– Rusija se zalaže za to da se rešenje pitanja Kosova i Metohije može zasnivati samo na Rezoluciji 1244, dijaloga Beograda i Prištine. To mora da potvrdi SB UN. Prihvatićemo svako rešenje koje odgovara Srbiji i srpskom narodu – rekao je Sergej Lavrov.\nOn je podsetio i na podršku Srbiji zbog situaciji na Jarinju i rekao da je vreme da se stvori Zajednica srpskih opština (ZSO).\n– Nije na čast EU popustljivost prema tome što Albanci ne ispunjavaju obaveze – rekao je Lavrov i pozvao Brisel na odgovornost za probleme u dijalogu Beograda i Prištine.\nPredsednik Vučić je rekao posle sastanka da je Srbija ponosna što ima odlične odnose s Rusijom.\n„Takođe sam se zahvalio ruskom predsedniku Vladimiru Putinuna angažmanu“, rekao je Vučić.\n– Veoma sam ponosan što kažem da imamo vrlo dobre odnose sa Ruskom Federacijom. Zadovoljni smo razvojem naših bilateralnih odnosa – rekao je Vučić.\n– Ovo je bio najotvoreniji i najiskreniji razgovor do sada, iako gospodina Lavrova poznajem mnogo godina – rekao je predsednik Aleksandar Vučić.\n„Srbija će ostati vojno neutralna zemlja“, rekao je Vučić.\n– Tu vrstu pomoći i podrške ne zaboravljamo – rekao je Vučić.


Vatromet i laseri za doček srpske Nove godine - Novi spektakl sa Kule Beograd\nPonoćni vatromet i laserski šou sa Kule Beograd povodom srpske Nove godine potvrdili su da je najviša zgrada u regionu postala novi simbol po kojem je srpska prestonice prepoznatljiva u celom svetu\nfoto: Marko Edge, Todor Milivojević\nJedinstveni svetlosni spektakl u kojem su preovlađivale boje srpske trobojke trajao je tri i po minuta, a sugrađani i gosti Beograda mogli su da ga posmatraju sa Sava Promenade, Starog savskog mosta, Kalemegdana, Novog Beograda, Banovog brda i drugih delova grada. Koncert popularnog muzičara Željka Joksimovića, koji je trebalo da bude održan na Sava Promenadi, odložen je zbog aktuelne epidemiološke situacije.\n-Zdravlje i bezbednost posetilaca su nam na prvom mestu, pa će besplatan koncert Željka Joksimovića biti održan kada to zdravstvena situacija bude dozvolila - rekla je Zorana Burlić, direktorka kompanije Belgrade Waterfront.\nPrvi vatromet sa Kule Beograd, održan u novogodišnjoj noći, izazvao je ogromnu pažnju domaćih i međunarodnih medija. Oni su ocenili da je osmominutni svetlosni spektakl, propraćen muzikom posebno komponovanom za ovu priliku, događaj kakav nikad ranije nije viđen u ovom delu sveta i da je time Beograd stao rame uz rame sa najpoznatijim metropolama. Sledeći performans priređen je već šest dana kasnije, kada je sa fasade Kule pravoslavnim vernicima upućena božićna čestitka.


U Rusiji i danas nešto više od pet hiljada zaraženih koronom - Sputnjik Srbija\n07:12 01 Decembar 2020\nU Rusiji i danas nešto više od pet hiljada zaraženih koronom\n09:40 10.09.2020 Preuzmite kraći link\nBroj novih registrovanih slučaja kovida 19 u Rusiji porastao je za 5.363, te sada ukupan broj zaraženih od početka epidemije iznosi 1.046.370, saopštio je Operativni štab za borbu protiv virusa korona.\nOd toga je 24,3 odsto (1.302 osobe) bez kliničkih manifestacija, dodaje se u saopštenju štaba. Najveći broj novozaraženih registrovan je u Moskvi, Sankt Peterburgu i Moskovskoj oblasti.\nZa poslednja 24 časa umrlo je 128 osoba sa kovidom 19, a za sve vreme epidemije – 18.263, naveli su u Operativnom štabu.\nTakođe se dodaje da je proteklog dana iz bolnica otpušteno 5.915 osoba, a za sve vreme – 862. 373 ljudi.\nU Rusiji je za sve vreme epidemije virusa korona urađeno više od 39,5 miliona testova, od čega 286 hiljada u poslednja 24 časa.


Tereza Mej: Previše smo pustili Rusiju na Balkan - 10.03.2017, Sputnik Srbija\nPremijerka Velike Britanije Tereza Mej pozvala je zapadne kolege da se aktivnije bore protiv „akcija Rusije“ na Balkanu. 10.03.2017, Sputnik Srbija\nrusija, vesti, svet, velika britanija, tereza mej\n08:18 10.03.2017 (Osveženo: 08:30 10.03.2017)\n© AP Photo / Matt RourkePremijerka Velike Britanije Tereza Mej\nPremijerka Velike Britanije Tereza Mej pozvala je zapadne kolege da se aktivnije bore protiv „akcija Rusije“ na Balkanu.\nU svom govoru na samitu EU premijerka Velike Britanije Tereza Mej je pozvala Zapad da se suprotstavi „ruskoj dezinformacionoj kampanji, koja destabilizuje situaciju na zapadu Balkana“.\nMejova je izjavila da je zabrinuta „porastom nestabilnosti u tom regionu i rizicima za kolektivnu bezbednost, koji su time izazvani“.\n„U pozadini nedavnih pokušaja da se izvede državni udar u Crnoj Gori, molim vas da uradite više u borbi protiv ruske dezinformacione kampanje, koja destabilizuje situaciju, i pokažete vidljiviju zainteresovanost Zapada za taj region“, izjavila je Mejova.\nPortparol Kremlja Dmitrij Peskov je izjavio ranije „da se Rusija nije mešala, da se ne meša i da ne namerava da se meša u unutrašnje stvari drugih država, a posebno takvih država kao što je Crna Gora, sa kojom svakako imamo veoma dobre odnose“.


Novi prostori kulture u Beloj Crkvi - eVršac\nAkademski slikar Nenad Bračić 2013. godine u napuštenoj fabrici „Pobeda“ u Beloj Crkvi osnovao je Internacionalnu umetničku akciju pod nazivom „AGORA“, a tokom proteklih godina održan je niz umetničkih kolonija na kojima su učestvovali domaći i strani umetnici.\nSticajem okolnosti, ove godine svoj Atelje premešta na novu lokaciju, a vođen idejom da predstavi mlade umetnike u Beloj Crkvi i udahne nekadašnji građanski duh našoj varoši, pokrenuo je novu akciju pod nazivom „Furdalijada“.\nFurda je lokalni naziv za pijacu, a pijaca je mesto gde se razmenjuju dobra i gde ljudi komuniciraju. Ideja „Furdalijade“ je da se sve to podigne na viši nivo, kao svojevrsna Olimpijada i to je zapravo simbolika samog naziva ovog projekta, rekao je akademski slikar Nenad Bračić.\nMladi belocrkvanski autori imali su priliku da prikažu svoja dela ,a posetioci su mogli kupiti ručno izrađen nakit, likovne radove, unikatne lampe pa čak i po neki aniktvitet.\nŽelili smo da uključimo i udruženja žena sa njihovim rukotvorinama i domaćim gastronomskim proizvodima, da proširimo krug izlagača, kako bi ceo ambijent dobio gradski duh, ali i da se obogati turistička ponuda Bele Crkve. Zbog novonastalih okolnosti, manifestaciju smo organizovali sada, krajem septembra meseca, a planiramo da ova manifestacija postane tradicionalna i da se održava prevashodno tokom turističe sezone, istakao je Bračić.\nAkademski slikar Nenad Bračić trenutno radi na sistematizacije svoje bibliografije jer je u planu organizacija jedne retrosprektivne izložbe njegovog dugogodišnjeg rada sa pratećom monografijom.\nPredsednica opštine Bela Crkva Violeta Simić posetila je ovaj nov prostor kulture u Beloj Crkvi i tom prilikom istakla značaj ovakvih kulturnih projekata, pre svega jer pružaju mogućnost afirmacije mladih autora, a i zbog razmene energije i neposrednog kontakta umetnika sa publikom.\nNa prvoj „Furdalijadi“ mogli smo videti mala i velika umetnička dela koja su našla svoj put i koja će sasvim sigurno oplemeniti svaki prostor, jer su u njima nesebično utkane skrivene misli i emocije autora.


Služen parastos poginulim policajcima – kvdanas.com\nОдржана седма “Конференција беба”\nKAMP TOVLADIĆ : Učestvuje više od 50 djece\nIstina o visokim računima: Natočite 100 KM goriva i 48 KM ostavite državi\nKotorvarošanka Cvijeta (Gelić) Knežević organizator kosijade u Bačkom Dobrom Polju, želja da organizuje i u rodnim Gelićima\nKotor Varoš 34\t℃\nPočetna/Vijesti/Kotor Varoš/Služen parastos poginulim policajcima\nSlužen parastos poginulim policajcima\n0 338 1 minuta čitanja\nPripadnici kotorvaroške Policijske stanice su povodom Dana policije – 4. aprila i 30 godina postojanja Ministarstva unutrašnjih poslova /MUP/ Republike Srpske odali pomen poginulim pripadnicima Stanice javne bezbjednosti /SJB/ Kotor Varoš.\nParastos je služio arhijerejski namjesnik kotorvaroški Milenko Narić koji je rekao da su poginuli policajci heroji, jer su dali život za odbranu Republike Srpske.\n“Pripadnici MUP-a su bili na braniku otadžbine u proteklom ratu zajedno sa Vojskom Republike Srpske. Važno je da nove generacije imaju u vidu žrtvu koju su dali poginuli u proteklom ratu, jer je i tada policija čuvala Srpsku, slobodu i bezbjednost građana, a i danas to čini“, poručio je Narić i pohvalio zaposlene u Policijskoj stanici što se svake godine okupljaju na ovaj dan i molitvom odaju pomen kolegama.\nKomandir Policijske stanice Kotor Varoš Igor Kovačević, čestitajući Dan policije svim pripadnicima Ministarstva unutrašnjih poslova Republike Srpske, naglasio je da se posebno poštovanje na ovaj dan mora odati poginulim policajcima koji su svoje živote ugradili u temelje Republike Srpske i čiju žrtvu ne smijemo zaboraviti ni mi, ni buduće generacije.\n“Policajci su u ovim izazovnim vremenima pokazali da su uz građane Republike Srpske i da sve svoje poslove i zadatke obavljaju krajnje profesionalno i odgovorno, a u korist svih naših građana. Uvijek ćemo biti spremni za sve poslove i zadatke na zaštiti bezbjednosti Republike Srpske“, poručio je Kovačević.\nOn je rekao da je bezbjednosna situacija na području ove opštine u svim segmentima na zadovoljavajućem nivou.\n“U prošloj godini smanjen je broj krivičnih djela i znatno je poboljšana bezbjednost u saobraćaju”, zaključio je Kovačević.\n"Banja Luka 2022.": Kotorvaroški karatisti sa 21 medaljom drugi u generalnom plasmanu\nKonkurs za najbolje likovne i literarne radove povodom 24. aprila- Dana opštine


Digitalno doba stavlja fokus na informacionu bezbjednost - Muški Portal\nMuški Portal » Business » Digitalno doba stavlja fokus na informacionu bezbjednost\nPreventivni i strateški pristup zaštite informaciono – komunikacionih tehnologija bez kojih se ne može zamisliti svakodnevno poslovanje, jedini je način da se obezbijedi ekonomska i društvena stabilnost države.\nOrganizacijom svoje prve IT Security radionice u Sarajevu 19. novembra, posvećene informacionoj bezbjednosti odnosno zaštiti mreža, podataka, aplikacija i Cloud okruženja, kompanija TeleGroup doo Sarajevo potvrđuje svoje opredijeljenje ka podizanju nivoa svijesti i znanja u domenu IT sigurnosti ali i jačanja vrijednosti struke u ovoj oblasti u Bosni i Hercegovini. Strateški pristup zaštite ukupnih IT resursa, snažna je preporuka za kompanije, institucije ali i za proizvođače sistema i opreme u ovoj oblasti.\nSavremene prijetnje u IT sektoru\nSajber prostor preplavljen je brojnim najsofisticiranijim prijetnjama koje mogu ugroziti stabilnost privrede pa i funkcionisanje državnih struktura pa je u tom smislu neophodno sistemsko uvođenje mehanizama zaštite od sajber kriminala. Ovakav pristup informacionoj bezbjednosti u eri digitalne ekonomije je zajednička odgovornost državnih struktura i privrede a od IT kompanija se očekuje da obezbiјede kvalitetna rješenja.\n„Danas je trend da hakeri kroz aplikacije napadaju IKT resurse i to mnogo brže, agresivnije i fleksibilnije nego što su kompanije i institucije u mogućnosti da odreaguju na takve napade. Upravo zato pažnja i aktivnosti moraju biti usmjereni na ulaganju u sigurnosnu infrastrukturu i sistem zaštite mreža, podataka i aplikacija jer samo unaprijed zaštićen sistem može biti siguran od napada, bez obzira na upornost i snalažljivost hakera. Činjenica je da je za oporavak sistema potrebno mnogo više, ne samo vremena, već i finansijskih sredstava. Poznato je da mnoge organizacije i poslovni sistemi reaguju tek pošto se incident desi. Saniranje štete na kraju je skuplje od blagovremene implementacije sistema zaštite“, ističe Adnan Ramčić, direktor kompanije TeleGroup Sarajevo.\nEdukacija kao ključni faktor jačanja svijesti o značaju informacione bezbjednosti u savremenom društvu\nKroz saradnju sa najznačajnijim svјetskim proizvođačima tehnologija za zaštitu mreža, podataka, aplikacija i Cloud okruženja, TeleGroup je u svoj strateški okvir ugradio edukaciju kao ključ pripreme zajedničkog odgovora na opasnosti od sajber napada u regionu. Jedan od odgovora je Infosec konferencija koja je regionalno etablirana kao jedan od najznačajnijih događaja ovog tipa.\nProgram prve IT Security radionice u Sarajevu fokusiran je na razgovor o novostima i trendovima iz oblasti zaštite mreža, podataka, aplikacija i Cloud okruženja kao i savjetima kako zaštititi ukupne IT resurse od sajber napada koji su motivisani različitim ciljevima – uključujući političke i finansijske motive i ciljeve. Svoja najmodernija i najbolja rješenja u oblasti informacione bezbednosti predstaviće renomirane svjetske partnerske kuće: F5, CheckPoint i CayberArk uz podršku rješenja koja je razvila kompanija TeleGroup.\nIT Security radionica zakazana je za četvtak, 19. novembra 2015. godine, u hotelu Sarajevo u Sarajevu, sa početkom u 09:30h.\nStručnjaci iz vodećih svjetskih kompanija u oblasti IT bezbjednosti biće na raspolaganju za diskusiju i analizu rješenja koja najbolje mogu zaštititi poslovanje kompanija i organizacija u savremenom okruženju. Program radionice je dostupan na linku: http://www.telegroup.ba/files/security-radionica-2015-agenda.html\nNetworks – poduzetnički i edukativni centar


Barozo objavio sastav nove evropske vlade\nPredsjednik Evropske komisije, Žoze Manuel Barozo, objavio je sastav nove evropske vlade uz dobar dio komesara iz prethodnog sastava. Nova Komisija sada ima nešto drugačiji raspored dužnosti tako da je mjesto komesara za proširenje, sada, umjesto Fincu Oliju Renu, povjereno Čehu Štefanu Fileu. Njegov posao, proširenje i evropska susjedska politika, biće u uskoj koordinaciji sa spoljnim poslovima koji su u rukama britanske baronese Keti Ešton.\nNakon što su juče okončane konsultacije sa državama članicama, predsjednik EK, saopštio je danas sastav i dužnosti nove Evropske komisije koja će, uz ovlasti koje joj daje Lisabonski sporazum, biti bliska evropskoj vladi. 27 država je dalo svoje komesare, od kojih će njih čak 7 biti potpredsednici Komisije.\nBilo je i rotiranja unutar Komisije. Tako je komesarijat za proširenje dobio novog šefa i novo ime - umjesto Finca Olija Rena, koji postaje komesar za ekonomske i monetarne poslove, proširenjem će se narednih pet godina baviti Čeh Štefan File (Füle), a u nadležnosti će mu biti i evropska politika prema susjedima. Nama poznati Slovenac, Janez Potočnik, u narednih pet godina će se, umjesto pitanjima nauke, baviti problemom životne sredine.\n"Sretan sam što sam dobio okoliš kao zaduženje. Živimo u sve krhkijem svijetu i pitanje očuvanja životne sredine biće u centru ne samo Evrope već i cijelog svijeta," rekao je Potočnik.\nPredsjednik EK Žoze Manuel Barozo je prilikom predstavljanja novog sastava Komisije rekao:\n"Sastavio sam snažnu Komisiju, kako bi smo odgovorili osnaženoj ulozi Evrope na svjetskoj sceni, kakvu nam daje Lisabonski sporazum. Komsija je ta koja treba podstaći i novu funkcionalnost evropskih institucija. A, raditi se može samo ako sve institucije rade zajedno, a Evropljani, sigurno, ne trebaju nekoga ko će u svemu tome vući na svoju stranu. Jedan od ključnih zadataka nove Komisije biće da oživimo sve ove mogućnsti kakve nam pruža Lisabon i uskoro ću imati zadovoljstvo da novu Komisiju predstavim i Evropskom parlamentu".\nKomisija svakako mora dobiti i zeleno svjetlo Evropskog parlamaneta odakle poruccuju da su spremni saslussati komesare od 11. do 19. Januara. To znači da će prva Evropska komisija sa Lisabonskim sporazumom u džepu, stupiti na dužnost krajem tek januara naredne godine.


Tadić: Podrška kandidatu koji obeća da će se boriti protiv kriminala, razgovori tek slede | Autonomija\nTadić: Podrška kandidatu koji obeća da će se boriti protiv kriminala, razgovori tek slede\n"Nije dobro da se ljudi sami kandiduju pa da onda sami traže podršku"\nPredsednik Socijaldemokratske stranke (SDS) Boris Tadić izjavio je danas da će ta stranka podržati kandidata za gradonačelnika Beograda koji bude obećao da će se boriti protiv kriminala i ponovio da se SDS bori za ujednjavanje građanske demokratske opozicije.\nTadić je na konferenciji za novinare u stranačkim prostorijama upitan da li će podržati Dragana Đilasa rekao da će njihovu podršku imati svako ko bude pokazao sposobnost da se bori protiv organizovanog kriminala koji uništava same temelje društva.\nOn je naveo da bi SDS podržao nekog, prvo mora da se sprovede „normalna“ procedura i „normalni“ razgovori opozicije, i da ne smatra da je dobro da se ljudi „sami kandiduju pa da onda sami traže podršku“.\n„Nomalna procedura je dogovor u opozicionim strankama, dogovor o kandidatima stajanje u jedan blok i zajednički posao. Mi imamo opasnog protivnika kada je u pitanju budućnost ovog društva i jedini način je da se poštuju elemetarne procedure i iskustvo u brobi protiv tih političkih protivnika“, rekao je Tadić.\nOn je dodao da će rado podeliti svoje iskustvo i sa Draganom Đilasom i svima koji se žele kandidovati i na sledećim i svakim drugim izborima.\nTadić je rekao da će tek razgovarati sa svim akterima u političkom procesu i ocenio da nije normalno da se mediji obaveštavaju prvo o tome koga će podržati dok se razgovori ne obave, kao i da će svoj stav iskazati kada dođe za to vreme i da ne želi da učestvuje u pogrešnim procedurama koje umanjuju šansu da se pobedi „režim“.\n„Moja obaveza je da doprinosim pobedi, a ne tiražu štampe i čitanosti, odnosno gledanosti televizije“, rekao je Tadić.\n„Moje obaveza je da sve lično stavim u drugi plan i da uključimo sve moguće mehanizme i potencijale u borbi protiv ovog režima koji kriminalizuje ovo društvo. Imamo mnogo opasnijeg protivnika od unutrašnjih protivništava unutar opozicije“, istakao je Tadić.


Zlatna svadba - 17. put u Smederevu\nPočetna Zlatna svadba - 17. put u Smederevu\nZlatna svadba - 17. put u Smederevu\nOgromno poverenje, vera i nada, upornost i predanost porodici, a pre svega iskrena ljubav krase bračne parove koji proslavljaju 50 godina bračne zajednice.\nTradicionalna proslava Zlatne svadbe za parove koji su se venčali 1962. godine ili ranije, u Smederevu će ove godine biti organizovana sedamnaesti put za redom i zakazana je za subotu 20. oktobar 2012. godine, sa početkom u 15 časova.\nSmederevci koji su u braku 50 i više godina, proslaviće ovaj značajan jubilej u prostorijama Crvenog krsta Smederevo, u Ulici Gundulićevoj broj 3.\nCrveni krst organizuje proslavu Zlatne svadbe u saradnji sa dugogodišnjim aktivistima iz Gerontološke podružnice.\nPrijavljivanje parova se obavlja u prostorijama Crvenog krsta, u Ulici Kralja Petra Prvog broj 22 u Smederevu.\nZainteresovani supružnici treba da se prijave i da dostave kopiju izvoda iz Matične knjige venčanih, kao i kopije svojih ličnih karata.\nRok za prijavu parova - slavljenika je četvrtak 18. oktobar 2012. godine do 15 časova, a sve dodatne informacije mogu se dobiti u Crvenom krstu Smederevo na telefon 026/ 222-543 ili od Maje Simić na telefon 062/805-54-51.


ZAHTJEV DEVET DELEGATA Ustavni sud BiH ponovo diskutuje o 9. januaru – Danu Republike | Srpskainfo\nRepublika Srpska je izvršila raniju odluku Ustavnog suda u vezi sa Danom Republike i time smo argumentovali svoje stavove u odgovoru – naveo je Dmičić.\nUstavni sud BiH razmatraće zahtjev Suda BiH za ocjenu kompatibilnosti Uputstva o izmjeni i dopunama Uputstva o postupku sprovođenja posrednih izbora za tijela vlasti u BiH obuhvaćenih Izbornim zakonom BiH koje je donijela Centralna izborna komsija BiH 18. decembra 2018. godine.\nCIK BiH usvojio je Uputstvo prema kojem su delegati Doma naroda Parlamenta Federacije BiH birani shodno rezultatima popisa stanovništva iz 2013. godine prema principu da to bude najmanje po jedan Bošnjak, Srbin i Hrvat iz svakog kantona ukoliko su izabrani.\n– CIK nema, niti je imao osnov da donese odluku o tome koliko koji kanton daje delegata za Dom naroda FBiH – rekla je Krišto.\n– Podnosioci zahtjeva smatraju da je suprotno nekim odredbama Ustava izjednačavanje pravobranilaštva sa ostalim učesnicima u parničnom postupku u pogledu obaveze plaćanja troškova parničnog postupka -pojasnio je Mijan.\nPolitika Dan Republike SrpskeUstavni sud BiH


Kineski radnici u Rakiti u štrajku: Ziđin bruka ime naše zemlje | Novine Toronto\nOko 50 kineskih radnika angažovanih na izgradnji jalovišta za potredbe novog rudnika bakra "Čukaru Peki", sada u sastavu kineske kompanije Ziđin, protestovalo je pred sedištem te kompanije tražeći bolje uslove za rad. Oni su naveli da od aprila skoro da rade bez prestanka, da u spavaonicama nemaju grejanje, slabo se hrane i često su žedni.\n"Ovo je sramota za Kinu. Došli smo u Evropu da brukamo našu zemlju. Stidimo se, stidimo se...", navedeno je u prepisci kineskih radnika u koju je novinar agencije Beta imao uvid.\n"Naši radnici koji se bune protiv Ziđina stavljaju se na crnu listu i tako ne mogu da se zaposle ni u kompaniji koja sarađuje sa Ziđinom. Neki radnici na tom projektu rade preko 250 sati mesečno a plaćeni su svega oko 700 evra", rekao je jedan od njih.\nNastavak protesta kineskih radnika koji su angažovani na izgradnji budućeg jalovišta na projektu rudnika bakra "Čukaru Peki" kod Bora, koji je u vlasništvu kineskog "Ziđina", a koji je najavljen za juče, nije započeo, pošto su se nezadovoljni radnici "uplašili pretnji poslodavca", navodi se u prepisci u koju su novinari portala istmedia.rs imali uvid. Prema saznanjima, osamnaest kineskih radnika odveženo je juče kombijem u nepoznatom pravcu, jer su, navodno, pozitivni na korona virus, dok se ostali, kako su naveli, "plaše zaraze".\nU prepisci dostavljenoj Ist mediji, radnici koji su juče izrazili nezadovoljstvo tretmanom poslodavca iz kompanije Ziđin, kažu da su "razočarani i besni".\nMnogi ljudi se plaše da će osveta šefova zbog protesta biti "teška" i da su neki od štrajkača zaključani u spavaonicama koje su u kontejnerima.\nKazali su da je slična situacija i u borskoj topionici bakra u kojoj su neki radnici iz Kine neprekidno na poslu od marta prošle godine.


Predstavljanje knjige „Patrijarh Pavle: svetac kojeg smo poznavali“ u Inđiji - Srem(č)ica\nPredstavljanje knjige „Patrijarh Pavle: svetac kojeg smo poznavali“ u Inđiji\nPredstavljanje knjige pod nazivom „Patrijarh Pavle: svetac kojeg smo poznavali“ biće održana u četvrtak, 30. januara sa početkom u 18 časova u Narodnoj biblioteci „Dr Đorđe Natošević“ u Inđiji.\nNamera autora Đorđa Randelja je da knjigom „Patrijarh Pavle: svetac kojeg smo poznavali“ pomogne srpskom narodu da konačno sazna ili bar nasluti, pa krene u dalje traganje o tome koga je to u ličnosti patrijarha Pavla imao za duhovnog vođu u najtežih četvrt veka svoje moderne istorije.\nKnjiga daje uvid u način razmišljanja i vrednosti za koje se zalagao čovek koji predstavlja jedan od svetlijih primera u našoj novijoj istoriji.\nĐorđe Randelj bio je u jedinstvenoj prilici da, boraveći na Kosovu i Metohiji krajem osamdesetih godina prošlog veka, provodi vreme sa tadašnjim vladikom raško-prizrenskim, koji je kasnije postao patrijarh srpski Gospodin Pavle, jedna od najznamenitijih ličnosti u savremenoj istoriji našeg naroda. Đorđe Randelj mu je mesecima bio sagovornik i pratilac, pa i (što posebno voli da naglasi) lični šofer po kosmetskim selima i gradovima, crkvama i manastirima.\nOvi susreti, kao i njihovo specifično prijateljstvo, nastavilo se i u Beogradu, posle decembra 1991. kada je vladika raško-prizrenski Pavle izabran za patrijarha srpskog. Randelj je bio redovan gost u Patrijaršiji, o čemu piše i u knjizi.\nTags: indjija narodna biblioteka dr djordje natosevic patrijarh pavle: svetac kojeg smo poznavali promocija knjige sremčica\n8 izvora negativne energije: Postavite granice i sebi i drugima\nUradi sam: Domaća aromatična sveća bez voska


Dejan Vuk Stanković: Nova provokacija Kurtija, OEBS na potezu - Kosovo Online\nDejan Vuk Stanković: Nova provokacija Kurtija, OEBS na potezu\n12. Januar 2022. • 19:15\nIzvor: TV Kurir prt.scr.\nNajava vlasti u Prištini da će Srbi na Kosovu moći da glasaju na referendumu 16. januara putem pošte ili u kancelariji za vezu, što je svojstven način za glasanje dijaspore, još jedna je u nizu provokacija Aljbina Kurtija koja može da dovede do usijanja političke scene između Beograda i Prištine, kaže za Sputnjik politikolog Dejan Vuk Stanković.\nZabrinjavajuće je, ističe Stanković, što na sve ovo OEBS, koji je inače po postojećim sporazumima zadužen za sve izborne procese koji se tiču Srba na Kosovu – ćuti.\nOEBS na potezu\n„Imam utisak da Kurti želi da izborni proces koji se tiče Srba preuzme na sebe, dakle, da se Kosovo po tom pitanju potpuno samostalno ponaša. Problem je što se iz OEBS-a niko ne buni na ove Kurtijeve najave. Ukoliko OEBS prepusti Prištini da organizuje glasanje Srba za referendum, to znači da je ova organizacija svojim nesprečavanjem Kurtija stala na njegovu stanu i da mu pomaže da svoju nacionalističku agendu politički ostvari,“ smatra Stanković.\nNa taj način OEBS, ukoliko ne bude učestvovao kao do sada u organizovanju izbornog procesa što bi omogućilo Srbima da ostvare svoje pravo i glasaju na referendumu u nedelju, postaje saučesnik Kurtija i njegove politike pa će snositi i posledice.\nUz to, upozorava Stanković, ako se to desi odnosi između Srba i Albanaca će se dodatno zakomplikovati i, naravno, pregovarački proces.\n„Zapravo, ovo pokazuje da Priština uopšte nije spremna da razgovara već da želi da po svaku cenu ostvari ono što hoće a to je da Srbija prizna nezavisnost Kosova,“ ističe Stanković.\nKurti krši prava Srba\nStanković napominje da je ovo novi momenat, s obzirom da su sva dosadašnja izborna dešavanja koje organizuje Beograd mogla da se odvijaju na Kosovu u srpskim sredinama.\n„Kurti na ovaj način sužava politička prava Srba i šalje vrlo zapaljivu političku poruku koju treba shvatiti kao opasnu provokaciju, nalik na one provokacije koje ne samo retorički već i praktično sprovodi na štetu Srba koji žive na KiM,“ kaže on.\nBeograd očekuje od OEBS i ambasadori zemalja Kvinte da utiču na Kurtija da se ponaša racionalno, uz napomenu da kada Priština bude imala izbore ti izbori bez učešća srpskog naroda ne bi bili legitimni.\nglasanje Kosovo Srbija referendum OEBS Ustav\nKancelarija za KiM: Prištinska vlast spinovanjem pokušava da zabrani Srbima da glasaju na referendumu\nPovodom održavanja referenduma u Republici Srbiji, Kancelarija za Kosovo i Metohiju uputila je na vreme zahtev Misiji OEBS na KiM da, u skladu sa svojim mandatom, operativno sprovede na terenu proces glasanja, odnosno referendumsko izjašnjavanje građana Srbije u pokrajini, saopštila je Kancelarija.\nKeljmendi: Srbi mogu da glasaju na referendumu poštom ili u Kancelariji za vezu\nKurti želi da Srbi na referendumu glasaju kao dijaspora\nEparhija raško-prizrenska: Svedoci smo podsticajima na versku netrpeljivost prema SPC


Porše ne odustaje od motora sa unutrašnjim sagorijevanjem - Glas Srpske\nPorše ne odustaje od motora sa unutrašnjim sagorijevanjem\nGS 22.02.2021 16:28\nPorše neće odustati od motora sa unutrašnjim sagorijevanjem. U Njemačkoj brojne kompanije već decenijama rade na staroj ideji proizvodnje sintetičkog goriva. Tačnije, optimizaciji proizvodnje, a sve kako bi cijena takvog goriva mogla značajno da se snizi i postane konkurentna ostalim gorivima.\nKako piše Autoblog, Porše planira da već sljedeće godine počne da testira sintetička goriva na svojim automobilima, a sve kroz saradnju sa brojnim kompanijama koje rade na razvoju nove generacije sintetičkih goriva.\nKonzorcijum koji uz Porše čine Siemens Energy, AME, Enel i ENAP planira uskoro početi proizvodnju sintetičkog goriva na industrijskom nivou. Otvaranje fabrike se očekuje 2022. godine, a njen kapacitet bi bio oko 55 miliona litara goriva godišnje do 2024. godine. Zatim bi proizvodnja u naredne dvije godine bila udesetorostručena.\nPrvi čovek Poršea Oliver Blume je za britanski ''Autocar'' objasnio zašto ih toliko privlače vještački dobijena goriva.\n- Njihova prednost je lakoća korišćenja: e-gorivo se može koristiti u klasičnim motorima i plug-in hibridima, a moguće je koristiti i postojeću mrežu punionica - rekao je Blume.\nPritom će Porše nastojati da testovima pokaže da performanse motora zato ne moraju da padaju. Jedino što se smanjuje korišćenjem e-goriva je manja emisija štetnih gasova.


Šta ako krava krene da se teli u vreme policijskog časa? Evo šta kažu veterinari da li smeju na hitne intervencije - Portal i poljoprivredna emisija Bolja Zemlja\nŠta ako krava krene da se teli u vreme policijskog časa? Evo šta kažu veterinari da li smeju na hitne intervencije\nBrojni poljoprivrednici na selima zabrinuli su se oko stoke i pitaju se li će veterinari moći tokom policijskog časa da izlaze na hitne terene, jer kako kažu krava ne bira kada će da se oteli, niti da li će ovcu zadesiti neka bolest u trenutku vanrednog stanja.\nVlada Srbije donela je nove oštrije mere kako bi se sprečilo širenje virusa COVID- 19, a među njima je i zabrana kretanja od 17 do 5 časova ujutru. Brojni poljoprivrednici na selima zabrinuli su se oko stoke i pitaju se li će veterinari moći tokom policijskog časa da izlaze na hitne terene, jer kako kažu krava ne bira kada će da se oteli, niti da li će ovcu zadesiti neka bolest u trenutnu vanrednog stanja.\nVeterinari koji leče stoku u selima širom Srbije objasnili su za Bolju zemlju da su od nadležnih institucija dobili dopis u kojem se navodi da u skladu sa Naredbom o ograničenju i zabrani kretanja lica na teritoriji Republike Srbije, od 18.marta Ministartstvu unutrašnjih poslova na teritoriji grada ili opštine podnesu zahtev za izdavanje dozvole za kretanje u vreme policijskog časa.\n„Takođe, uputiti veterinarske subjekte koji obavljaju terenske poslove zdravstvene zaštite životinja, da se obrate Ministarstvu unutrašnjih poslova na isti način, imajući u vidu da je članom 5. Stav 1. Tačka 4. Zakona o veterinarstvu propisano da vlasnici i držaoci životinja imaju neometan pristup uslugama u okviru veterinarske ambulante, veterinarske stanice, veterinarske klinike, javne veterinarske ambulante i javne veterinarske stanice u toku 24 sata; a članom 15.stav 1. Zakona o veterinarstvu je propisano da se na celom epizootiloškom području Republike Srbije mora obezbediti zdravstvena zaštita životinja“, navodi se u dopisu koji je poslat svim veterinarskim stanicama, ambulantama i klinikama.\nNeki dobili dozvole, neki još nisu\nGoran Stamenković, veterinar koji ima ambulantu u Velikoj Grabovnici i pokriva jug Srbije, rekao je za naš portal da su čim im je stigao dopis odmah reagovali i poslali MUP-u zahtev za njega i još nekoliko zaposlenih kako bi dobili potvrde da mogu da se kreću u toku policijskog časa ukoliko imaju hitne slučajeve.\n„Trenutno samo ja idem na teren, ali smo za svaki slučaj prijavili još nekoliko zaposlenih iz ambulante. Čim su nam poslali mejl nadležni organi, odmah smo poslali zahtev MUP-u i vrlo brzo smo dobili potvrdu sa našim osnovnim podacima gde navode da nam je dozvoljeno kretanje u vreme policijskog časa za sve hitne slučajeve. Koliko sam shvatio, ova dozvola važi do daljnjeg, tačnije dok traje vanredno stanje, ne moramo da je vadimo svakoga dana. Tako je makar meni objašnjeno, jer nigde nije izričito navedeno da moramo svakoga dana da vadimo dozvolu, svakako to ne bi bilo realno. Znam samo da su u MUP-u prenatrpani zahtevima, verujem da će sve kolege koje su se obratile dobiti dozvolu, samo je potrebno da se strpe“, navodi Stamenković.\nOn dodaje da je do jutros do 4 sata bio na terenu, kao i da ga je sinoć zaustavila policija, pokazao im je dozvolu i pustili su ga dalje.\n„Zovu ljudi sa sela, imamo pozive. Malo su i oni zbunjeni, pa pitaju da li smem da izlazim na teren. Ja sam stalno u kontaktu sa kolegama iz drugih delova Srbije, svi pratimo šta se dešaa i čekamo naravno dalje instrukcije nadležnih institucija“, napominje Stamenković.\nVeterinar iz Dragačeva Dragan Jorović navodi da je pre nekoliko dana poslao MUP-u zahtev za kretanje u vreme policijskog časa u nedelju ujutru, ali da još nije dobio odgovor.\n„Srećom ovih dana nije bilo hitnih intervencija, pa sam tako i posao završavao dok je dozvoljeno kretanje. Mislim da će za nas morati da izdaju neke dugoročne dozvole, jer ako budemo za svaki dan slali zahtev, pa čekali 48 sati za odgovor, biće baš komlikovano. A naš posao je takav, nikada se ne zna kada će nešto da iskrsne, recimo krava počne da se teli, a ja nemam dozvolu i kako da odem na teren ” pita se veterinar Dragan Jorović.\nIZVORbolja zemlja/A.K, M.K.\nPrethodni tekstPodsticaji u biljnoj proizvodnji: Evo ko podnosi zahtev i kako\nSledeći tekstInformacija direktno od ministra Nedimovića: Dozvole za rad, subvencije, otplate i krediti tokom vanrednog stanja\nProšle godine izvezeno me...


Otvoren Konzulat Republike Srbije u Antaliji | Управа за сарадњу с дијаспором и Србима у региону\nHome>>>Aktuelno>>>Otvoren Konzulat Republike Srbije u Antaliji\nOtvoren Konzulat Republike Srbije u Antaliji\n20. avgust 2018.\tAktuelno, Dijaspora Srbije, Насловна @lat, Новости @lat 28 Views\nPrvi potpredsednik Vlade Republike Srbije i ministar spoljnih poslova Ivica Dačić i ministar spoljnih poslova Turske Mevlut Čavušoglu prisustvovali su u Antaliji, 19. avgusta, otvaranju Konzulata Republike Srbije na čelu sa počasnim konzulom Fikretom Ozturkom.\nDogađaju je prisustvovao veći broj zvanica iz antalijske provincije, među kojima i guverner i gradonačelnik Antalije i istaknuti privrednici iz ovog dela Turske.\nKonzulat se nalazi u Hotelu „Regnum“ sa 7 zvezdica, u Beleku (Kadriye Bolgesi, Učkum tepesi, Mevkii, 07500 Serik, Belek), u neposrednoj blizini antalijskog aerodroma, i otvoren je u cilju pružanja pomoći i konzularne zaštite našim građanima koji borave u antalijskoj regiji.\nOva prilika je iskorišćena i za razgovor dva ministra koji su, u bilateralnom susretu, razmotrili bilateralnu saradnju i regionalna pitanja.\nZajednički je ocenjeno da su bilateralni odnosi na zavidnom nivou, čemu je podsticaj pružio lični odnos predsednika dveju zemalja, a potvrdu su dobili i u vrlo frekventnoj razmeni poseta na najvišem nivou.\nPonovljeno je i da je ekonomska saradnja posledično doživela svoj uspon i sada trgovinska razmena iznosi jednu milijardu dolara na godišnjem nivou, a cilj je podići je u najskorije vreme na tri milijarde.\nBroj turista iz jedne u drugu zemlju je u stalnom porastu, a sada iznosi približno 100.000 turskih turista u Srbiji, i 140.000 srpskih u Turskoj, što su takođe pokazatelji produbljivanja odnosa i uspona bilateralne saradnje i međusobnog razumevanja.\nOcenjeno je da Srbija i Turska imaju visok stepen podudarnosti u stavovima po nizu međunarodnih pitanja, kao i da treba nastaviti zajednički rad u cilju poboljšanja položaja obe države na međunarodnom planu.\nBorba protiv terorizma, otvaranje kulturnih centara i saradnja na polju investicija, samo su neke od oblasti u kojima će se produbljivati dalja saradnja.\nObostrano je potvrđeno da se radi na izgradnji takvih odnosa, ali i da prijateljstvo Srbije i Turske predstavlja zajedničko ulaganje u naše buduće naraštaje.\nDačić je ponovio da je Srbija otvorena za sve vidove saradnje i da je pouzdan i iskren prijatelj Turske.\nPrevious Bista Nadežde Petrović u Klivlendu\nNext Vlada Vojvodine finansira udžbenike u nastavi na srpskom jeziku u Hrvatskoj


Fabrici o odnosu Srbije sa Rusijom: Beograd će morati da uskladi politiku sa EU - Sputnjik Srbija\n08:11 21 Avgust 2019\nFabrici o odnosu Srbije sa Rusijom: Beograd će morati da uskladi politiku sa EU\n13:56 28.03.2019 (osveženo 13:58 28.03.2019) Preuzmite kraći link\nŠef Delegacije EU Sem Fabrici izjavio je danas, govoreći o odnosu Srbije sa Rusijom, da će Srbija, kada uđe u EU, morati u potpunosti da uskladi svoju spoljnu politiku sa politikom EU.\nFabrici je rekao i da je 2025. godina, koja je u Strategiji o proširenju Zapadnog Balkana navedena kao mogući datum za ulazak Srbije u EU, ambiciozan i realan cilj, ali da brzinu pregovora ne treba stavljati ispred kvaliteta reformi.\nOn je kazao da u EU ne ulazi vlada jedne države, već celo društvo, da je to proces koji će biti završen kada Srbija bude u potpunosti spremna, te da je veoma značajna regionalna dimenzija evropskih integracija.\nDodao je da je Srbija, pored Crne Gore, najviše u regionu napredovala u evropskim integracijama, te istakao značaj sprovođenja reformi, ali i napredak u normalizaciji odnosa sa Prištinom.\n„Vrata EU ostaju široko otvorena za Srbiju“, rekao je Fabrici.\nSem Fabrici, Rusija, Srbija, Srbija